Pandangan pertama Pokemon Unite: MOBA comel untuk peminat tegar!

Beberapa hari lepas, saya memberitahu bahawa anda semua boleh memuat turun game MOBA Pokemon Unite versi beta sekarang di telefon pintar. Walaupun ia tidak sepatutnya boleh dimainkan di Malaysia, pengguna yang berminat boleh memuat turun game ini melalui aplikasi TapTap. Memandangkan saya pun sudah mencuba, inilah pandangan pertama saya untuk Pokemon Unite, sebuah MOBA comel untuk peminat tegar.

Di sini, saya ingin kongsikan info tentang mekanik, gameplay, dan setiap Pokemon termasuk abiliti mereka! Tanpa melengahkan masa lagi, mari saya menjelaskan apa itu Pokemon Unite!

Gameplay & mekanik asas

Walaupun kelihatan mudah, ramai juga yang tidak memahami konsep asas Pokemon Unite. Untuk pemain MOBA yang tegar, kamu mungkin tiada masalah. Jadi disini saya akan memberi rumusan ringkas. Untuk Pokemon Unite, kita bermain secara bekerjasama dalam pertarungan 5v5, dan harus menjaringkan mata ke zon pihak lawan. Pasukan yang mendapat markah terbanyak apabila perlawanan berakhir akan menjadi pemenang.
Buka sahaja game ini, kita terpaksa melalui beberapa tutorial yang dapat membantu pemain baru membiasakan diri dengan gameplay Pokemon Unite. Selepas selesainya bahagian itu, saya harus memilih rakan Pokemon menggunakan “unite license” yang terdiri daripada Eldegoss, Snorlax, Pikachu, Charizard, dan Talonflame.

Di skrin pemilihan watak pula, anda akan melihat apa yang dipilih oleh rakan sepasukan, di mana game itu sendiri akan mengesyorkan jenis watak apa yang harus digunakan untuk membina pasukan yang seimbang. Ini merupakan ciri yang sangat baik, terutama untuk pemain baru.
Pasukan yang seimbang terdiri dari 5 peranan asas iaitu Support, Standard, Defense, Speed, dan Power. Setiap Pokemon mempunyai cara serangan sendiri termasuk jarak jauh dan jarak pendek, dan akan belajar sejenis abiliti baru pada level 1 → 3 →5 →7, dan kemudian “Unite Move” di level 9. Setiap Pokemon juga bermula pada peringkat Beginner, dan akan naik ke Medium, atau Master mengikut betapa lama kita menggunakannya.

Berbeza sedikit daripada game Pokemon lain, jenis Pokemon tidak memainkan peranan yang besar. Jadi anda tidak perlu risau tentang jenis Pokemon mana yang mempunyai kelebihan atau kekurangan semasa dalam pertarungan.
Cara-cara untuk menang

Bagaimanakah cara untuk menang? Konsep asas adalah untuk menewaskan Pokemon liar yang mempunyai nombor di atas kepala mereka. Dengan mengalahkan Pokemon liar ini, ia akan memberi anda sumber yang boleh digunakan untuk deposit di zon pihak lawan untuk pasukan memperolehi mata. Kita harus menjaringkan lebih banyak mata daripada pasukan lawan sebelum waktu habis dan inilah caranya untuk memenangi perlawanan!
Semasa menewaskan pokemon liar, ini akan menjana EXP (experience) untuk Pokemon kita berevolusi, yang merupakan elemen yang sangat penting untuk mana-mana permainan. Perlawanan standard akan berdurasi 10 minit dan walaupun ini adalah masa yang agak singkat untuk sebuah MOBA, di Pokemon Unite ia terasa agak panjang. Ia menjadi lebih gila pada 2 minit terakhir kerana masa itu kita akan mendapat mata 2x untuk setiap gol.

Sekarang saya ingin jelaskan tentang sistem kawalan. Seperti yang dipamerkan dalam trailer, kita menggunakan joystick digital untuk menggerakkan Pokemon, dan ada 4 butang berbeza (butang abiliti hanya 3) untuk menyerang.
Mula-mula, butang abiliti akan digelapkan kerana kita masih belum membukanya, tetapi seiring dengan waktu perlawanan, setiap abiliti akan dibuka apabila kita meningkat level. Butang serangan biasa tidak mempunyai cooldown, tetapi setiap abiliti mempunyai tempoh cooldown yang berbeza.

Antara tambahan yang menarik adalah tentang Pokemon dan barangan rawak yang muncul di dalam peta. Gula-gula dan beri dapat muncul di peta pada bila-bila masa dan boleh meningkatkan kekuatan Pokemon, menyembuhkannya, atau memberi mereka kesan khas.
Selain itu, terdapat beberapa “jump pad” yang boleh kita gunakan untuk melancarkan Pokemon ke lokasi berlainan di peta. Ini sangat membantu jika kita cuba menyerang hendap musuh atau ingin melarikan diri dari mereka.
Harap maklum bahawa Pokemon Unite masih dalam fasa pengujian beta, jadi ada kemungkinan besar beberapa mekanik ini akan berubah sebelum permainan dilancarkan secara rasmi.
Kosmetik & Battle Pass

Seperti mana-mana game mudah alih percuma, Pokemon Unite akan memberi ganjaran kepada pemain setiap kali kita meningkat level, yang terdiri daripada duit dalam permainan, Unite License (untuk membeli Pokemon), avatar, dan lain-lain. Ini memang bagus kerana jumlah syiling atau token yang diperlukan untuk mendapat Pokemon amat banyak.
Satu lagi fitur yang tipikal bagi sebuah MOBA adalah Battle Pass, di mana pemain harus membayar sejenis wang tunai untuk mendapatkan ganjaran dalam permainan secara beransur-ansur. Setiap kali kita dapat menyelesaikan misi dan menaikkan level Battle Pass, pelbagai kosmetik dan barangan istimewa akan dihadiahkan kepada kita dan Pokemon.
Di dalam ujian beta, kita tidak perlu membayar duit sebenar untuk membuka sistem Battle Pass, dan hanya perlu menggunakan sumber mata wang dalam permainan tetapi perkara ini pasti akan berubah pada masa akan datang. Ini hanyalah pandangan pertama untuk Pokemon Unite, jadi masih banyak yang saya tidak tahu.
Pendapat

Bagi pendapat saya, game ini pasti akan menerima sambutan yang tinggi kerana beberapa sebab besar. Pertama sekali adalah populariti francais Pokemon yang sentiasa menarik minat orang di seluruh dunia. Kedua adalah game ini boleh dimainkan secara percuma, yang bermaksud semua orang dapat mencubanya tanpa risiko dan melihat jika mereka dapat menikmati permainan atau tidak.
Sebab terakhir adalah kerana game ini akan keluar di Nintendo Switch dan mempunyai fungsi cross-play dengan peranti telefon pintar. Bukan seperti PC, ini bermakna hampir semua orang yang berminat boleh mencuba game ini dengan memuat turun permainan ini di telefon pintar mereka.
Saya memang tidak sabar untuk pelancaran Pokemon Unite, dan pasti ia akan menerima sambutan yang besar selaku MOBA di pelantar Switch dan juga mobile! Sementara menunggu game ini dikeluarkan secara rasmi di Malaysia, anda boleh cuba dahulu game ini menggunakan pautan di bawah. Itu sahaja untuk pandangan pertama Pokemon Unite, selamat ber-gaming!
 Muat turun di sini

Pokémon UnitePublisher: Tencent GamesDeveloper: TiMi StudiosRelease Date TBCAndroid, iOS, Nintendo Switch
Pokémon Unite adalah permainan video arena pertempuran dalam talian percuma untuk dimainkan yang akan dimajukan oleh TiMi Studios dan diterbitkan oleh Tencent bekerjasama dengan Syarikat Pokémon untuk Android, iOS, dan Nintendo Switch. Perkara itu diumumkan dalam persembahan Pokémon Presents pada 24 Jun 2020.

Jangan lupa untuk ikuti kami di TikTok!
  @gamersantaimy
Tags: MOBAMobilePandangan PertamapokemonPokémon UNITE


Tomb Raider Reboot Trilogy percuma di Epic Games Store minggu ini!

Sebagai mengakhiri giveaway pada tahun ini, Epic Games Store telah menawarkan salinan percuma Trilogi untuk Tomb Raider Reboot. Anda mempunyai masa seminggu untuk menuntut game percuma ini! Anda boleh menuntutnya bermula hari ini sehinggalah 7 Januari 2022!

Trilogy Tomb Raider yang diberi termasuklah pengembangan tambahan pada game tersebut seperti, Rise of the Tomb Raider: 20-Year Celebration yang mengandungi tahap kesukaran Extreme, mod co-op dan DLC lain. Manakala Shadow of the Tomb Raider: Definitive Edition mempunyai segala DLC dan kosmetik tersedia. Anda boleh klik pada pautan berikut untuk terus ke laman game tersebut untuk menuntutnya:

Tomb RaiderRise of the Tomb Raider: 20-Year CelebrationShadow of the Tomb Raider: Definitive Edition

Jadi, jangan lepaskan peluang anda untuk memilik siri trilogi ini sebelum ia kembali kepada harga asalnya yang boleh mencecah RM 500. Memang anda akan berjimat kaw-kaw untuk bermain game ini. Jika anda ingin tahu, francais Tomb Raider sudah berusia 25 tahun pada tahun ini. Terdapat pelbagai cara ianya diraikan, antaranya video mengenai francais ini, latar belakang game, temu ramah bersama pembangun francais dan banyak lagi. Trilogi Tomb Raider percuma ini mungkin salah satu daripadanya.
Walaupun sudah lama tidak melihat Lara Croft beraksi sejak game terakhirnya pada tahun 2018. ia pasti sesuatu yang menyeronokkan untuk kembali pada francais ini dan memulakan semula pengembaraan bersama Lara. Lebih-lebih lagi dengan versi Lara Croft yang terbaru dan makam-makam indah yang terbiar dalam trilogi reboot ini.

RelatedPosts

[Review] Oppenheimer – Ketahui kisah disebalik pemusnah dunia yang digeruni

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Selain daripada itu, jualan Holiday Epic masih lagi berlangsung jika anda ingin membeli game lain yang tersedia dalam platform tersebut. Bukan setakat itu sahaja, anda akan mendapat kupon RM40 untuk mendapatkan diskaun lebih untuk pembelian game. Tetapi cuma game yang berharga RM 60 ke atas sahaja yang boleh menggunakan kupon tersebut. Anda boleh membeli banyak game menggunakan kupon tersebut!
Jika anda ingin melihat liputan lain mengenai game percuma, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Game PercumaRise of the Tomb Raider: 20-Year CelebrationShadow of the Tomb Raider: Definitive EditionTomb Raider reboot


One Piece: Apakah inspirasi Luffy Gear 5 (Sun God Nika)?

Gear 5 boleh diakui sebagai salah satu transformasi paling terkuat dalam One Piece dan juga paling ikonik dalam sejarah anime/manga. Dicapai oleh Monkey D. Luffy dalam “Wano arc” semasa berlawan Kaido, Gear 5 mengubah sepenuhnya persepsi peminat tentang kebolehan dan kekuatan Luffy.

Setakat ini, Gear 5 merupakan transformasi Luffy yang paling unik dan sebenarnya sangat serasi dengan wataknya. Walaupun begitu, tidak semua yang menyukai semasa awal diperkenalkan (atas beberapa sebab). Di sini, pencipta Eiichiro Oda menjelaskan tentang inspirasi dan reka bentuk di sebalik Gear 5 dan mengapa dia memilih bentuk itu.

Apa itu Gear 5?

Kredit: Shueisha
Merupakan Awakening (kuasa sebenar terbangkit) kepada Gomu Gomu no Mi milik Luffy, buah ini dahulu dikenali sebagai Hito Hito no Mi, Model: Nika. Bentuk Gear 5 memberikan peningkatan yang jauh lebih tinggi kepada kekuatan, kelajuan dan daya ketahanan Luffy, serta membolehkan dia memanipulasi dan mengubah persekitaran sekeliling. Ini membolehkan Luffy bertarung dalam apa jua cara yang dia suka.
Atas sebab ini, pemilik Hito Hito no Mi sering digelar sebagai “Warrior of Liberation” (Pahlawan Pembebasan), yang membawa kegembiraan dan kebebasan kepada semua orang. Ia terlalu kuat dan fleksibel sehingga warga Gorosei pun menggelar Devil Fruit ini sebagai “kuasa paling tidak masuk akal dalam dunia”.
Apabila berubah ke Gear 5, rambut dan pakaian Luffy (kecuali topi jerami, tali pinggang dan sandal) menjadi putih, matanya bersinar dengan anak mata berwarna merah, dan awan putih tiba-tiba terbentuk di lehernya, serupa dengan wap awan dalam Gear 4.

Kredit: Shueisha
Eiichiro Oda mengambil inspirasi daripada..?

Kredit: Shueisha
Mungkin ramai tidak faham atau kenal Gear 5 kerana anime masih belum menunjukkan transformasi ini secara rasmi. Secara am, Gear 5 boleh dianggap sebagai transformasi yang lucu dan berbentuk komedi seperti kartun lama. Selalunya dalam kisah anime, transformasi paling kuat memiliki rupa yang ganas, epik dan seumpamanya. Sebagai contoh, Baryon Mode (Naruto) atau Hollow Ichigo (Bleach).
Disebabkan rupanya kurang epik, ramai juga yang meluahkan rasa tidak puas hati semasa membaca manga. Beransur-ansur, ramai sedar bahawa Gear 5 mewakili personaliti sebenar Luffy sejak awal cerita; dia hanyalah seorang budak getah yang riang dan cintakan kebebasan serta suka membantu rakan-rakannya.
Akhir sekali, itulah reka bentuk yang disasarkan oleh Oda.

Kredit: Shueisha
Pada tahun lepas (2022), Oda menjelaskan tentang ilham dan inspirasi di sebalik transformasi itu dengan lebih terperinci melalui temu ramah. Menurut Oda, Gear 5 asalnya dilukis sebagai jenaka, tetapi siapa sangka ia akan menjadi realiti. Dia tahu reka bentuk ini berisiko dan mungkin dibenci oleh peminat tetapi masih berani mengambil risiko tersebut.
Oda kata bahawa “manga lawan-lawan moden” kini semakin serius dan terpaksa mengikut/menepati jangkaan pembaca. Oda tidak suka konsep itu, dan mengaku dia memang tidak mahu One Piece menjadi kisah yang terlalu serius. Sebaliknya, dia menyukai nada-nada yang lucu dan lawak dalam kartun lama dan ingin membuat sesuatu berdasarkan tema itu.

Kredit: Shueisha
Oda sendiri kata bahawa Tom dan Jerry adalah model paling jelas untuk Gear 5. Oda menyukai kartun tradisional yang penuh ekspresi di mana kaki watak bertukar menjadi bulatan seperti roda apabila mereka berlari atau apabila mereka terkejut sehingga biji mata terkeluar. Contoh-contoh seperti itu banyak tampil dalam pertarungan Luffy vs Kaido. Walaupun Oda berasa sedih kerana jenis kartun seperti ini sudah ketinggalan zaman, dia melakukan yang terbaik untuk memasukkannya ke dalam One Piece.
Malah, kedua-dua Tom dan Jerry digunakan sebagai model untuk pertarungan Luffy vs Kaido. Walaupun sukar untuk dilaksanakan, semua peminat manga pasti akan ingat Luffy vs Kaido sebagai salah satu pertarungan paling ikonik sepanjang zaman.
Maka, itulah inspirasi dan idea di sebalik transformasi Gear 5 milik Luffy.

Kredit: Shueisha

Memandangkan Gear 5 belum rasmi ditunjukkan dalam anime lagi, nanti episod akan datang One Piece untuk melihat kesimpulan pada pertarungan epik Luffy dan Kaido. Baca segala berita kami tentang One Piece di SINI.
Jangan lupa untuk ikuti kami di TikTok!
  @gamersantaimy
Tags: animeGear 5luffymangaone piece


Tak sampai seminggu, God of War terus menakluk carta PC Steam

Sementara menunggu ketibaan Ragnarok, pemain yang tidak sabar boleh melihat dulu Kratos dan Atreus melangkah ke alam PC. Baru sahaja dikeluarkan jumaat lepas, God of War PC telah menerima sambutan yang hebat, dan serta merta menakluk carta Steam sejak hari pertama.

Menurut SteamDB, God of War memperoleh jumlah pemain serentak tertinggi iaitu 57,764 di Steam dalam masa hanya 24 jam selepas pelancaran rasmi. Jumlah ini kemudian bertambah dan kini mencapai total 73,529. Pada saat penulisan, sebanyak 38,296 pemain sedang bermain sekaligus, jadi saya tidak terkejut jika jumlah ini akan bertambah pada esok hari.

Sama seperti versi PS$, God of War PC telah menerima banyak review yang positif. Dari 12,325 review, sebanyak 94.37% adalah positif, manakala selebihnya bercampur. Menurut Cory Barlog (pengarah God of War), port ini tidak akan menjadi kenyataan jika bukan kerana usaha “kolektif” daripada studio Sony.
Kedudukan carta pada minggu pertama pelancaran
“Saya fikir ia kerana kolektif segala studio yang menyatakan ini idea yang sangat bagus,” jawab Barlog apabila ditanya tentang usahanya untuk mencipta God of War PC. “Lama-kelamaan, saya rasa ia mencapai tahap kritis itu.Apabila kami menghantar begitu banyak cadangan, mereka seperti, ‘Saya bosan mendengar semua ini. Baik, kami lakukannya.’ Ini adalah proses. Kami masih memikirkannya sebagai sebuah syarikat dan sebagai studio individu bagaimana untuk melakukannya dan apakah proses serta strategi.”
Bagi mereka yang tertanya sama ada God of War Ragnarok akan datang ke PC atau tidak, Barlog berkata, “Saya tidak tahu. Sekarang, kami menguruskan satu game pada satu masa.”

Selepas melihat kejayaan Days Gone, Horizon Zero Dawn, dan kini God of War, saya sendiri amat yakin dengan rancangan sony untuk membawa game eksklusif mereka ke PC. Sebagai salah satu game paling hebat di PS4, memang tidak hairanlah ramai warga PC pun tidak sabar untuk cuba God of War sehingga ia “meletup” di Steam. Kami juga menulis review untuk God of War PC yang korang boleh baca di SINI.
Jangan lupa untuk ikuti kami di TikTok!
  @gamersantaimy
Tags: cartaGod of War PCsteam


Aksi RPG Sengoku NIOH 2 secara rasmi akan keluar pada 12 MAC 2020!

Sony Interactive Entertainment Singapore Private Limited (SIES) hari ini mengumumkan bahawa Nioh 2 yang boleh didapati dalam tiga bahasa: bahasa Cina Tradisional, Korea, dan Bahasa Inggeris akan dikeluarkan pada hari Khamis, 12 Mac 2020 untuk pelantar PlayStation 4. Pra-pesanan digital sudah tersedia di PlayStation Store bermula 31 Oktober 2019.

Nioh 2 adalah sekuel yang ditunggu-tunggu untuk Nioh, sebuah aksi RPG Sengoku dengan jalan cerita gelap. Ditetapkan pada zaman samurai, Nioh menampilkan kisah seorang pengembara tunggal yang terkandas di pesisiran Jepun dan harus bertarung melalui pahlawan-pahlawan ganas dan Yokai jahat yang menghunikan tanah untuk mencari apa yang dia ingin tahu. Nioh telah jual lebih daripada 2.75 juta salinan di seluruh dunia sejak dikeluarkan pada Februari 2017.
Beta Demo tersedia untuk dimuat turun dari Jumaat, 1 November 2019 hingga Ahad, 10 November 2019. Jika anda mempunyai data simpanan dari Nioh, anda boleh menggunakan fungsi Transform semasa tempoh Beta Demo untuk menukar penampilan watak anda kepada William, protagonis Nioh. Selain itu, dengan menyelesaikan peringkat awal di Beta Demo, anda akan diberi ganjaran Mark of the Demon Slayer. Ia akan memberi anda DLC istimewa yang boleh dimuat turun dalam permainan penuh. Anda juga boleh melihat sedikit apa yang dinantikan di Beta Demo dengan melihat video gameplay di bawah. Jangan ketinggalan!

Nioh dimasukkan dalam barisan permainan video PlayStation Plus November, yang tersedia secara eksklusif kepada ahli PS Plus. Nioh boleh dimuat turun dari Rabu 6 November 2019 hingga Selasa, 3 Disember 2019. Mereka yang belum mengalami judul pertama siri ini, jangan terlepas peluang untuk menikmati game ini bersama-sama dengan Beta Demo Nioh 2.
Jangan lupa untuk ikuti kami di TikTok!
  @gamersantaimy
Tags: Beta DemoNioh 2PlayStation 4playstation storeSony Interactive Entertainment


Hitman: Absolution PERCUMA di GOG.com! Apa lagi? Jom muat turun!

Ini merupakan sebuah tajuk yang agak lama tetapi itu tidak bermaksud ianya harus dilupakan begitu sahaja! Agent 47 yang terkenal kini boleh didapati di GOG.com secara percuma! Ya, Hitman: Absolution kini tanpa DRM atau pelancar, anda boleh memuat turunnya secara percuma.

Baru sahaja di The Future of Gaming mengumumkan Hitman III yang akan dibawa ke konsol PS5, kini Hitman: Absolution yang asal dilancarkan pada 20 November 2012 boleh didapati dalam waktu yang terhad dan kita dapat melihat bahawa Agent 47 diburu oleh Agency dan polis disebabkan dia “mencari penebusan”.

We're starting the Summer Sale finale with a bang!💥
Grab Hitman: Absolution for FREE and take on the role of the legendary Agent 47 😎
👉👉 https://t.co/LEmQcAxlLA | @SquareEnix @IOInteractive pic.twitter.com/DCFglQKuxK
— GOG.COM (@GOGcom) June 12, 2020

Laman web GOG kini agak bermasalah oleh kerana trafik yang tinggi disebabkan Summer Sale. Oleh itu, jika anda menghadapi masalah menuntut salinan permainan anda terus dari halaman kedai Absolution, cuba lawati GOG utama dan skrol ke bawah sehingga anda melihat banner Absolution giveaway.
Sekiranya anda log masuk, akan ada butang tuntutan di sebelah kanan. Hanya klik, dan permainan akan muncul di library anda tidak lama kemudian.

Did the giveaway of Hitman: Absolution sneak up on you?
Typical Agent 47 🙄
Last chance to grab it for FREE 🔥
👉👉 https://t.co/LEmQcAxlLA pic.twitter.com/7pPPIADZKN
— GOG.COM (@GOGcom) June 14, 2020

Hitman: Absolution adalah permainan stealth yang hebat dengan sendirinya, tetapi ia adalah penyimpangan utama dari permainan sebelumnya dalam francais. Daripada melemparkan pemain ke tahap terbuka dengan segelintir sasaran untuk membunuh (dan kebebasan sepenuhnya untuk melakukannya mengikut kehendak mereka), Absolution jauh lebih berfokus pada cerita, dengan tahap linear dan lebih sedikit peluang penyesuaian peralatan.

Walaupun begitu, grafik dan permainan permainan masih bertahan dengan baik hari ini, dan pada masa ini ia mempunyai penilaian 3.9 / 5 di GOG, yang jauh dari mengerikan. Sekiranya anda memerlukan sesuatu untuk membuat anda sibuk sehingga Hitman 3 hadir, anda pasti boleh melakukan lebih teruk daripada Hitman: Absolution. Jadi tidak perlu tunggu lama-lama lagi dan muat turun sekarang!
Jangan lupa untuk ikuti kami di TikTok!
  @gamersantaimy
Tags: Free GamesGame PercumaGame Percuma GOGgogGOG.comHitmanHitman: Absolution


[Review] Tanam sini, cari kawan, inilah dia STORY OF SEASONS: Pioneers of Olive Town!

Yay, secara rasmi Story of Seasons: Pioneers of Olive Town dilancarkan dalam versi global di Nintendo Switch hari ini! Entri baru dalam francais STORY OF SEASONS meletakkan akar pada generasi siri di Nintendo Switch! Entri yang dinanti-nantikan dalam simulasi ladang / kehidupan asal ini menawarkan pemain lebih banyak kebebasan daripada sebelumnya! Tanamkan semangat perintis untuk membentuk hutan belantara yang tidak dijaga, temui haiwan dan hasil baru, dan bantu mereka berkembang di ladang anda. Sesuaikan setiap inci rumah baru anda untuk menarik calon calon perkahwinan baru dari Olive Town, tempat tumpuan pelancong yang bercita-cita tinggi yang tumbuh dan berkembang bersama dengan ladang anda.

Pada yang masih baru dalam siri ini, berikut adalah ciri permainan yang anda perlu ketahui dahulu:

Dunia Penemuan Liar: Menjinakkan padang belantara semenanjung, temui flora dan fauna yang menjadikannya rumah mereka dan menggali rahsia dunia di sekitar anda. Bekerja dengan tanah untuk membina ladang impian anda dari bawah ke atas. Bina kemudahan di mana sahaja yang anda mahukan, tingkatkan kemahiran pertanian anda dan buat semua dari pagar hingga penyiram untuk tanaman!
Memupuk Ladang Anda, Memupuk Bandar Anda: Mengumpulkan dan memproses bahan untuk memenuhi permintaan dan meningkatkan infrastruktur Olive Town, meningkatkan alat, atau menugaskan pakaian dan aksesori baru
Mekanik Ringkas, Permainan Mendalam: Petani Fledgling dapat tenang dengan kembalinya Seedling Mode dan Normal Mode, dengan sistem permintaan baru yang menyoroti ciri-ciri segar sambil memberi bantuan kepada penduduk setempat! Pemain veteran yang bersedia untuk membuat ladang mereka sendiri akan menemui semua elemen inti dari siri STORY OF SEASONS, dengan kelainan baru dalam permainan klasik.
Sentiasa Sesuatu Yang Berlaku di Olive Town! Sertailah dalam festival tempatan kerana bandar ini menjadi hidup dengan lebih dari 200 acara unik! Kenali jiran anda dengan lebih baik dan anda mungkin juga mendapat cinta dengan seseorang yang istimewa di antara mereka.

Karya baru dalam siri STORY OF SEASONS yang berada di bawah malam panggilan, STORY OF SEASONS: Pioneers of Olive Town. Adakah peminat ladang siri ini seperti kami, teringin dapatkan permainan?? Sebagai ahli yang memulakan kehidupan baru untuk penternak sebaik sahaja mereka online, setelah mengalami musim bunga di Olive Town, hari ini kami nak kongsikan review kepada anda semua.
Maka mulalah perjalanan kami!

Pertama, latar belakang cerita sesuai dengan rutin masa lalu, iaitu, datuk meninggalkan peternakan sementara menunggu untuk berkembang, dan pemain itu adalah pemilik baru peternakan. Latar belakang cerita ini adalah dalam gaya “cerita rawak“, atau penulis skrip tidak mempunyai kenaikan gaji sehingga tidak mahu menulis sebarang cerita baru~ Eh!
Pada awal permainan, watak-watak Great Leap Forward telah dibuat. Pada masa ini, pemain hanya dapat membezakan antara watak lelaki dan wanita mengikut postur. Sebaiknya anda memilih jenis badan dan suara terlebih dahulu, dan kemudian menyelesaikan penampilannya, sehingga tidak ada rasa pelanggaran jantina di situ.  .

Setelah mencipta penampilan watak, inilah masanya untuk memilih warna motosikal. Motosikal kecil yang rajin ini berhenti selepas skrin pembukaan, dan akan kembali kepada anda setelah melakukan pembaikan di kilang. Seterusnya adalah waktu mengajar pemula untuk mayor, dan kerjaya peternak pemain secara rasmi bermula!
Paparan Gameplay

Untuk sebuah permainan di Switch, persembahan di Olive Town di paparan boleh dikata memuaskan. Dengan watak berkepala besar dan badan kecil, pemodelan 3D, garis lingkungan dan latar belakang yang sederhana, memang nampak perubahan dari siri Story of Season sebelum ini yang agak mengecewakan. Walaupun begitu, latar bangunan juga haiwan masih mengekalkan ciri Story of Season yang pasti mencuit hati peminat lama.
Walaubagaimana pun, mungkin kami ada nak mengeluh sedikit dengan watak apabila berborak dengan NPC, kadang-kadang terasa watak tidak menghadap NPC betul-betul kerana masalah sudut. Titik ini akan diisi dengan watak dalam kotak dialog, tetapi kali ini anda hanya dapat melihat kotak dialog yang kosong. Serta kos pengeluaran nampaknya agak jimat setakat ini jadi pasukan pembangunan berpuas hati.
Pengalaman Bermain

Ramai yang menyatakan bahawa siri Story of Season The Tale of Two Towns membawa ciri yang sama sehingga terbawa kepada banyak siri Story of Season, memang terasa kebosanan. Tetapi nasib dalam Olive Town, pihak pemaju berjaya menangkap hati peminat baru dengan beraninya menghapuskan beberapa tetapan lama dan menambah ciri yang lebih popular hingga menjadikan Olive Town sebuah karya yang inovatif.
Penubuhan ladang dengan kebebasan tinggi

Keupayaan untuk menyesuaikan penampilan peternakan pasti akan menggembirakan pemain yang berseni. Pada masa lalu, peternakan pemain tidak dapat diubah dengan cara apa pun kecuali tanaman. Tetapi pemain kali ini dapat membina jalan sendiri dan memasang pagar, dan kabin juga boleh dihiasi dengan perabot. Penambahan permainan dengan hiasan percuma juga memberi motivasi baru kepada para pemain di samping pertanian harian dan menjana wang.
Mesin pemprosesan permainan baru menyedari rasa sains dan teknologi
Sejujurnya, dengan perlaksanaan mesin pemprosesan memberi kami perasaan bermain seperti berbisnes dalam permainan mudah alih. Mesin pemprosesan terutamanya diproses melalui bahan mentah seperti kayu berubah menjadi papan, bijih menjadi batu bata dan juga rumpai menjadi benang sutera. Produk yang telah diproses ini kemudiannya dapat diproses sekali lagi untu menjadi barangan seperti benang sutera akan menjadi kain. Disebabkan mesin ini di sekeliling, kadang-kadang terfikir mungkin satu hari traktor pembajak memang tidak diperlukan lagi~
Walau bagaimanapun, mesin pemprosesan memainkan peranan yang sangat penting dalam permainan, jadi bagaimana merancang penempatan dan penggunaan bahan mungkin agak meremehkan bagi peternak sebelum ini dan juga meningkatkan kesulitan permainan!
Menyelesaikan kerja ladang dengan satu klik

Nak tanya ni… Ada tak pemain yang rindu waktu ketika beg galas anda dipenuhi alat-alat? Sebabnya, di Story of Seasons: Pioneers of Olive Town, anda akan memegang hanya sehingga 9 alat dan anda dapat mengasingkan beg alat apabila tidak menggunakannya, maka beg galas anda akan mendapat lebih ruang! Disebabkan itu, prosedur penjagaan haiwan ternakan seperti lemu, ayam, dan banyak lagi menjadi lebih mudah. Seperti anak ayam tidak lagi memerlukan stetoskop, hanya tekan A dan anda boleh menyentuhnya, jadi mudahlah sikit kalau anda nak bermain sambil tengah makan. Seperti lembu pula, nak dapatkan susunya juga perlu menekan A. Belum lagi sistem penternakan, bunyikan sahaja loceng, haiwan peliharaan kita pandai mencari makanan sendiri dan pulang bila tiba waktunya.
Ia menjimatkan masa dalam penternakan, dan sangat mudah untuk berkumpul. Selagi anda menaik taraf alat anda, anda boleh memotong pokok dan batu dalam pelbagai jenis. Setelah menanam, anda juga boleh membina alat penyiram automatik, tidak perlu lagi risau ladang terlalu besar dan kos penyiraman selama setengah hari.
Buka kawasan dan produk baru

Jenis permainan yang sangat mudah alih adalah kawasan adalah terkunci. Bahan-bahan yang diperlukan untuk membuka kunci juga tersedia. Itu bergantung pada pemprosesan pada tahap selanjutnya, tetapi jelas tidak menjadi masalah untuk membuka semua wilayah pada musim bunga dengan sedikit kerja keras. Perlu diperhatikan bahawa setiap kawasan mempunyai bahan liar yang berbeza.
Barang-barang di rak kedai akan dibuka dengan barangan yang dijual oleh pemain. Selagi barang yang dijual di dalam kotak penghantaran telah dilemparkan ke dalam kotak penghantaran, barang tersebut akan dibuka kuncinya di kedai yang berkenaan pada keesokan harinya. Oleh itu, lebih baik membuang bahan yang baru dikumpulkan untuk dijual, dan kemudian anda akan mendapat wang. Anda boleh membelinya secara langsung, anda tidak perlu menunggu peta mengrefresh bahan semasa anda terlalu memerlukannya.
Terdapat hutan yang bergerak di sebelah, dan juga padang rumput

Di Olive Town, anda juga akan nampak bayangan dinamik. Walaupun beberapa elemen popular di pulau ini agak masuk akal, mereka tetap menambahkan keseronokan. Muzium di Olive Town menerima sumbangan ikan dan harta karun. Sekiranya anda menangkap ikan baru, serahkan je!
Harta karun dapat diperoleh melalui perlombongan dan kaedah lain, serta mereka tidak bernilai. Memberi sumbangan kepada muzium tidak akan merugikan. Di samping itu, pada kali pertama anda pergi ke muzium, anda akan mendapat alat baru iaitu kamera! Gunakan kamera untuk memotret haiwan liar dan sumbangkannya ke muzium, dan patung-patung haiwan akan muncul. Anda boleh membeli patung di muzium dan meletakkannya sebagai hiasan di rumah.

Peternakan di Olive Town terbuka untuk sambungan talian, yang bermaksud anda boleh menjemput rakan anda untuk mengunjungi tempat peternakan anda. Walaupun anda tidak dapat memperagakan perabot, layak untuk memamerkan ladang yang dihiasi!

Elemen selebihnya yang ada dalam permainan ini
Story of Seasons: Pioneers of Olive Town menambah banyak elemen yang baru dan masa yang sama membuang beberapa ciri gameplay yang klasik. Seperti pada awal-awal kami perlu menangkap serangga! Ya, tak perlu jaring, tangkap sahaja terus rama-rama ke belalang ke. Wang terdahulu juga tiada sumber pendapatan. Kami rasa agak sukar untuk membiasakan diri dengannya!

Kemudian apabila anda memasak anda tidak boleh mencampur adukkan bahan masakkan sesuka hati. Anda hanya boleh upgrade skil dan membuka bahan baru supaya anda boleh belajar lebih banyak resipi. Sebenarnya, kami agak merindui dimana kita boleh meletakkan bahan di resipi kita~
Jumlah lapisan lombong yang tidak berkesudahan nampaknya tidak lagi terlalu menggagumkan. Seperti lombong di kawasan pertama hanya boleh mencapai ke tingkat sepuluh. Jadi kat situ dah nampak perubahan dan kesukaran perlombongan telah berubah.

Kesimpulannya

Secara keseluruhannya, Story of Seasons: Pioneers of Olive Town menyatukan siri dari permainan yang popular ini dengan menambah elemen klasik dari Story of Season yang lalu, selain memecahkan corak yang pernah wujud, ianya juga bekerja keras untuk mengekalkan peminat lama siri ini. Tetapi, kesukaran permainan yang dikurangkan juga mempengaruhi rasa pengalaman pemain. Di samping itu, aspek permainan yang paling mematikan ialah operasi tidak lancar, dan frame yang jatuh serta kawalan arah yang buruk mempengaruhi pengalaman permainan pemain.

Pembentukan persona NPC juga terpuji. Keperibadian dan latar belakang setiap orang tercermin dalam dialog dan hiasan dalaman rumah. Walaupun bukan calon untuk percintaan, kisah semua orang patut diterokai untuk pemain. Terdapat tidbit kecil. Apabila mod sambungan dihidupkan, karya foto pemain lain akan muncul di cutscenes, yang akan menjadikan permainan yang berdiri sendiri lebih banyak saluran untuk berinteraksi dan berkongsi.

Dibangunkan oleh Marvelous Inc. (XSEED) untuk Nontendo Switch, STORY OF SEASONS: Pioneers of Olive Town akan hadir untuk global 23 Mac 2021 ini. Anda boleh mendapatkan permainan ini untuk versi fizikal di mana-mana penjual permainan Nintendo Switch yang sah, atau beli secara digital di e-shop berharga $49.99 (anggaran RM206). Nak tahu lebih lanjut mengenai permainan ini? Jangan lupa ikuti laman web rasmi STORY OF SEASONS: Pioneers of Olive Town juga! Baiklah sampai di sini sahaja, jumpa lagi di review yang lain!
 Lihat di sini

STORY OF SEASONS: Pioneers of Olive TownRelease Date: 2021-03-23Nintendo Switch
Entri baru yang lama ditunggu-tunggu dalam francais simulasi ladang / kehidupan asal, yang dikenali di Jepun sebagai Bokujo Monogatari, membuat debutnya di Nintendo Switch, membawa pemain lebih banyak kebebasan daripada sebelumnya untuk membentuk hutan belantara yang tidak diberi nama dan menyesuaikan ladang mereka hingga ke jubin. Calon perkahwinan yang baru, sebuah kota yang berkembang dan berkembang bersama dengan ladang anda, dan sistem permintaan menonjolkan ciri-ciri baru, sambil mengekalkan unsur-unsur inti dari siri STORY OF SEASONS

Jangan lupa untuk ikuti kami di TikTok!
  @gamersantaimy
The Review

                     STORY OF SEASONS: Pioneers of Olive Town

7
Score

Secara keseluruhan,  STORY OF SEASONS: Pioneers of Olive Town menyatukan permainan yang popular, ditambah elemen klasik dari siri STORY OF SEASONS, selain mengubah model yang ada, ia juga berusaha keras untuk mengekalkan yang lama untuk peminat.

PROS
 Gameplay baru yang menarik Penciptaan watak penuh lebih membuat keterujaan Tahap kebebasan permainan yang tinggi seperti pembinaan mesin automatik dan menyesuaikan penampilan peternakan

CONS
 Grafik tidak cukup memuaskan, kehilangan kelebihan gaya Jepun Operasi yang agak perlahan, pengalaman yang buruk

Review Breakdown

Walaubagaimanapun, jika anda pengikut siri ini, anda patut cuba perubahannya!
0

Tags: Story of SeasonsSTORY OF SEASONS: Pioneers of Olive TownXSEED Games


Kingston x CSD APAC Mask Design Competition menawarkan hadiah sehingga RM58 Ribu!

Bagi meneruskan visi menyimpan kenangan, Kingston Technology, peneraju dunia produk memori dan penyelesaian teknologi, hari ini mengumumkan perikatan kreatif dengan CSD, jenama topeng muka terkemuka, untuk memulakan inisiatif yang sangat baik, Kingston x CSD APAC Mask Design Competition, yang berpusat pada tema ‘There’s Strength in Memory.‘ Kingston dan CSD menyeru semua minda kreatif di seluruh pasaran untuk melepaskan kekuatan kenangan, inisiatif baru yang bertujuan memberi inspirasi kepada orang-orang untuk tampil dengan reka bentuk menarik untuk topeng muka pada kenangan dan pengalaman hidup mereka yang mempesona. Pemenang pertandingan berpeluang memenangi hadiah menarik bernilai sehingga USD $14,400 (anggaran RM58 ribu).

Kerjasama menggemakan visi tunggal ‘There’s Strength in Memory’
Kingston dan CSD telah bertahun-tahun bekerja menghasilkan produk berkualiti yang menjadi sebahagian daripada kehidupan seharian setiap orang. Perkongsian itu keluar dari visi bersama kerana kedua-dua syarikat percaya bahawa dalam masa yang tidak menyenangkan ini, kenangan kita mempunyai kekuatan untuk menyatukan kita dan memberi kita kekuatan yang luar biasa seperti yang lain.
Mengulas mengenai perkongsian unik, Kevin Wu, Wakil Presiden penjualan / pemasaran dan pengembangan perniagaan wilayah APAC, Kingston, mengatakan, “Kami di Kingston percaya bahawa ingatan kami menghubungkan kami dengan kekuatan dalaman kami. Selama lebih dari 30 tahun, kami telah bekerja secara konsisten untuk memperkasakan pelanggan kami untuk membuat, mengurus dan mengekalkan kandungan digital mereka dalam perjalanan, dengan produk terbaik di kelasnya. Melalui perkongsian kami dengan CSD, kami sangat gembira untuk mengumumkan Pertandingan Reka Bentuk Topeng Kingston x CSD APAC untuk merakam kenangan yang paling memikat pada topeng muka. Kami menjangkakan bahawa inisiatif ini tentunya akan memotivasi pengguna untuk menghasilkan sesuatu yang unik untuk seluruh dunia dalam bentuk topeng muka yang cantik. Kerjasama kami dengan CSD akan membantu kami membuka jalan baru dalam perjalanan kami untuk mendekatkan orang dengan kenangan mereka yang sangat mereka gemari; dan, untuk mewujudkan bahawa Kingston ada bersamamu sepanjang masa-masa hidup ini. ”
Mengulas mengenai persaingan itu, Jonathan Chang, COO CSD, mengatakan, “Dalam satu dekad terakhir, CSD telah melihat sektor perawatan kesihatan pengguna dengan perspektif baru – mengubah kesan monokromatik dari sektor penjagaan kesihatan pengguna dengan memasukkan elemen gaya hidup dan pereka ke dalam ia. Dengan lebih dari 70 tahun pengalaman industri perubatan dan 5 tahun mencipta semula konsep apa itu topeng muka, kami telah berjaya mencipta rangkaian topeng muka yang bukan sahaja memberikan perlindungan untuk kesihatan anda, tetapi juga bertindak sebagai penyataan gaya peribadi . Pertandingan Reka Bentuk Topeng Kingston x CSD APAC adalah satu lagi langkah untuk mencipta semula konsep tentang apa yang boleh dilakukan oleh barang harian; mencipta sesuatu yang unik dan peribadi melalui kerjasama dengan pengguna kami, kerana mereka mengubah kenangan masing-masing menjadi pernyataan fesyen. “
Peluang seumur hidup- ‘Kingston x CSD APAC Mask Design Competition’
Semua orang kreatif di pasaran tidak boleh melepaskan peluang memenangi hadiah bernilai sehingga USD $14,400. terdiri daripada hadiah wang tunai, produk Kingston, topeng muka yang direka sendiri, piala dan sijil. Bergantung pada kategori, karya seni yang dihantar oleh peserta akan dinilai berdasarkan dua kriteria.

Pertama, 3 Colors Creativity, yang menekankan penafsiran kreatif mengenai tema dan kualiti komposisi artistik sehingga tiga warna. Kedua, Unlimited Colors, yang menggarisbawahi penggunaan warna dan kesan keseluruhan seni serta membenarkan kecerunan warna.

Garis Masa dan Anugerah:

Penyerahan karya seni / reka bentuk: 24 November 2020 – 24 Disember 2020
Pengumuman keputusan: 9 Februari 2021
Fan Favorite Awards: Lima pemenang teratas setiap kategori akan menerima pakej produk dari Kingston & CSD (harga pasaran kira-kira 300 USD). Dan akan diberi peringkat berdasarkan jumlah sukaan pada reka bentuk. Pengundian dalam talian bermula pada 24 November dan berakhir pada 27 Disember 2020. Hasilnya akan diumumkan pada 6 Januari 2021.
Best Design Awards terpisah kepada:

Hadiah Utama: Pemenang setiap peraduan akan menerima hadiah wang tunai 5,000 USD, topeng muka khas sebanyak 50 keping dan piala.
Hadiah saguhati: 2 – 5 dari setiap kategori peraduan akan menerima hadiah wang tunai 300 USD, topeng muka khas sebanyak 50 keping dan piala.

Special Awards: Para finalis untuk pemilihan jenama akan menerima hadiah wang tunai 1,000 USD dan topeng khas sebanyak 20 keping.

Anggota juri akan mengumumkan finalis pada 27 Januari 2021, diikuti dengan undian dalam talian dari 27 Januari hingga 7 Februari. Pemenang akan diumumkan pada 9 Februari 2021.
Pertandingan ini terbuka kepada penduduk di APAC seperti Taiwan, India, Jepun, Australia, New Zealand, Thailand, Malaysia, Vietnam, Filipina, Indonesia, Singapura dan Hong Kong.
Penonton dapat memilih reka bentuk kegemaran mereka setiap hari, oleh itu, jangan lepaskan peluang keemasan untuk menyerahkan reka bentuk anda lebih awal untuk mendapatkan suka maksimum dari penonton dan memenangi hadiah menarik.
Untuk keterangan lebih lanjut sila rujuk: https://kings.tn/Mask_Design_Contest. Jangan lupa untuk ikuti Kingston di Facebook dan YouTube.
Jangan lupa untuk ikuti kami di TikTok!
  @gamersantaimy
Tags: CSDKingstonKingston TechnologyKingston x CSDKingston x CSD APAC Mask Design Competition


Review MSI Titan GT77 (12UHS) – Prestasi tiada tandingan, laptop berkuasa desktop!

Laptop sering digambarkan sebagai mesin/peranti ringan dan nipis yang boleh membantu membuat kerja, bermain game atau menghiburkan diri. Namun, gambaran itu tidak sesuai langsung dengan MSI Titan GT77 (12UHS) yang saya anggap seperti desktop berat. Saiz besar, berat pun berat; jadi apakah keistimewaannya?

Di sini, izinkan saya memperkenalkan korang kepada salah satu mesin gaming paling hebat pernah saya cuba seumur hidup. Ini bukan saja-saja puji, dan memang ikhlas! Bukan setakat gaming sahaja, malah urusan kerja berat seperti animasi, modelling, dan penyunting video pun dapat berjalan dengan lancar.

Jadi bagaimanakah prestasi sebenarnya? Korang boleh teruskan baca review saya untuk MSI Titan GT77 (12UHS)!
Reka bentuk gergasi

Pertama sekali, saya tidak akan memanggil Titan GT77 sebagai komputer riba/laptop kerana saiznya lebih layak dipanggil desktop. Titan GT77 terbaru diakui adalah salah satu laptop gaming terbesar pernah dibuat oleh MSI dan secara keseluruhan, mesin ini berukuran 397 x 330 x 23 mm dan memiliki berat 3.3 kg.
Saya harap semua jelas bahawa walaupun ia nampak seperti laptop, ia tidak berkelakuan seperti laptop. Titan GT77 lebih kepada desktop mudah alih dan harus dianggap sebegitu
Untuk aspek visual, Titan GT77 dilitupi warna hitam halus  yang menjadikan laptop ini sesuai untuk persekitaran kerja dan lokasi awam apabila diperlukan. Namun, untuk mempamerkan sis gaming, MSI menambah cahaya RGB di ruang udara, di logo ‘naga ikonik’ mereka dan di bawah setiap papan kekunci yang menyala secara individu. Walaupun terang menyala, cahaya RGB sebenarnya lebih terang jika dilihat daripada sisi belakang, jadi ia mungkin mengganggu kawan-kawan sekali yang ingin fokus pada kerja.

Apa yang saya tidak suka ialah permukaan laptop ini sangat mudah meninggalkan cap jari. Dalam gambar pun korang boleh nampak cap jari kita dengan jelas. Selain itu, luaran laptop ini diperbuat daripada plastik, tetapi jangan salah faham, ia bukannya bahan jenis murah dan rasa cukup solid dan keras untuk pegang.
Di bahagian belakang komputer adalah sistem pengudaraan yang luas yang membuatnya nampak seperti mesin garang. bukan laptop. Tapi di sini juga menjadi masalah. Apabila komputer ini beroperasi pada prestasi kemuncak, bunyi kipas memang terlalu bising. Malah, ada satu tahap saya hampir tidak dapat mendengar bunyi daripada speaker dan terpaksa menggunakan headset.

Kembali  ke soal berat. Titan GT77 masih boleh dibawa merata, tetapi korang perlu mempunyai beg istimewa untuk memuatkan peranti (MSI menjual beg premium khas untuk Titan).
Keyboard “Cherry MX switch“

Bagi keyboard, Titan GT77 dilengkapi dengan “SteelSeries mechanical keyboard bersama Cherry MX switch” jenis low-profile. Sejujurnya, ini antara keyboard paling bagus pernah saya gunakan di laptop di mana butang mempunyai “key travel” yang tepat dan jumlah tekanan tepat untuk melaksanakan arahan (tidak terlalu lembut, tidak terlalu keras). Saya pun membuat kerja memakai laptop dan ternyata memang selesa untuk menaip atau gaming buat tempoh masa yang lama.
Memandangkan saya menaip setiap hari, mula-mula terasa agak “over” juga tetapi dapat membiasakan diri dengan cepat. Yang saya tahu, keyboard ini memang tidak senyap, tetapi tidaklah sehingga mengganggu ketenteraman orang. Saya rasa bunyi kipas lebih menjengkelkan jika orang nak marah pun.

Selain itu, Steelseries menambah driver dan aplikasi “G” mereka untuk membantu pengguna mengubah suai keyboard. UI Logitech G terasa mudah untuk pakai dan tetapan RGB memang lengkap untuk korang yang suka ubah-ubah RGB.
Di sisi kanan keyboard ialah number pad bersaiz kecil (dengan arrow key) yang amat berguna untuk urusan produktif terutamanya bagi mereka yang bergantung pada tugas berfokus nombor dan sebagainya.

Di bawah keyboard adalah trackpad yang sama besar seperti tuannya. Semasa menguji, semuanya berfungsi dengan tepat dan responsif tetapi bahan trackpad bukanlah sesuatu yang saya boleh kata terasa “premium”. Sangat jelas MSI mahu kita menggunakan mouse untuk mesin ini.
Sambungan I/O

Nasib baiklah, MSI buat keputusan untuk buang port belakang dan meletakkan semuanya di bahagian sisi kiri dan kanan. Di sini, pengguna dapat menyambung peranti mereka dengan lebih mudah dan juga mengecas peranti lain tanpa perlu bersusah payah.

Pemilihan port pada Titan GT77 ini cukup hebat. Di sebelah kiri, korang akan jumpa port power input, 2x port USB, 1x pembaca kad SD dan 1x bicu heaset. Di sebelah kanan pula, korang akan jumpa 2x port Thunderbolt 4, 1x port USB, 1x port Mini Display, 1x port HDMI 2.1 dan 1x port Ethernet.
Paparan 4K lancar untuk gaming dan hiburan

Titan GT77 mempunyai skrin 4K IPS 3840 x 2160 dengan refresh rate setinggi 120Hz. Dengan paparan 17.3″, skrin memberikan pandangan luas untuk pengalaman tontonan yang jelas dan cerah.
Apa yang membuatkan paparan lebih cantik dan hidup adalah teknologi True Color. Dengan penambahannya, resolusi kelihatan lebih tajam dan warna lagi cantik bersaatu untuk pengalaman tontonan yang premium sambil menunjukkan kontras yang ketara dengan tahap perincian yang mengagumkan. Sebagai contoh, saya menonton anime baru Bleach di Netflix dan semua kelihatan hebat dengan visual lebih tajam dan berwarna-warni.

Di samping itu, korang yang jenis designer pasti akan suka Titan GT77 kerana ia menyokong 100 peratus warna DCI-P3 yang diperlukan untuk kerja kreatif.
Kalau tonton movie pun seronok, apatah lagi sesi gaming yang turut terbukti kelihatan sangat cantik pada skrin. Bukan sahaja besar, laptop ini juga menyokong refresh rate hingga 120Hz daripada resolusi 4K UHD (hanya segelintir laptop sahaja yang mampu ada spesifikasi begini). Digandingkan dengan dan tindak balas piksel yang pantas, semua game yang saya bermain nampak mengagumkan dengan perincian tinggi dan prestasi gerakan lancar.

Ini adalah salah satu kelebihan Titan GT77 yang perlu saya akui. Mesin ini terbukti sangat versatil dengan paparan 4K yang sesuai untuk mana-mana kerja penyuntingan foto/video dan gaming.
Prestasi hebat, mampu jalan semua game tetapan maksimum
Okay, jom kita bercakap tentang topik yang korang paling tunggu sekali iaitu Prestasi. Kenapa korang perlu laptop besar? Mesti kerana spesifikasinya hebat kan? Itu pasti adalah sebab utama buat sesiapa yang berminat untuk dapatkan laptop ini. MSI pun memasarkan laptop ini untuk para “gamer” tetapi adakah ia dapat menepati jangkaan kita?
Di dalam Titan GT77,  majoriti perkakasan terdiri daripada yang terbaik daripada yang terbaik. Unit yang saya terima adalah Titan GT77 model 12UHS yang mempunyai Intel 12th-Gen 2.3Ghz i9-12900HX, 64GB RAM dan GPU laptop NVIDIA GeForce RTX3080 Ti.
Berikut adalah keputusan benchmark dan gaming:
Benchmark
PCMark 10 – Extended test: 11068 (lebih baik daripada 97% semua keputusan)3DMark – 4K Gaming testFire Strike Ultra: 6989Time Spy Extreme: 9161Cinebench R23 – CPU TestMulti Core: 18605 (menduduki no.3 dalam senarai prestasi)Single-core: 1763 (menduduki no.1 dalam senarai prestasi)
PCMark 10 Extended3DMark - Fire Strike Ultra3DMark - Time Spy ExtremeCinebench - Multi CoreCinebench - Multi Core
Gaming – Semua game di bawah diuji pada tetapan maksimum, RTX on, resolusi 4K
Miles Morales – 50 hingga 60FPS

God of War – 60 hingga 75FPS

Gotham Knights – 50 hingga 60FPS

Saya menjangkakan beberapa masalah tapi ternyata ini laptop gaming paling hebat pernah saya uji sepanjang di Gamer Santai.

Memandangkan dunia semakin memfokuskan pada visual realistik, MSI menyediakan mesin hebat yang dapat mengendalikan ciri ray-tracing di game open world berskala besar yang sepatutnya hanya boleh dicapai di desktop. Apa yang mengejutkan lagi adalah Titan GT77 dapat menjalankan semua game di atas pada tetapan paling tinggi dengan resolusi 4K tanpa masalah!
Untuk konsol, kebanyakan game akan dihadkan pada 4K, 30 FPS (termasuk PS5 untuk beberapa judul) tetapi GT77 berjaya menghadapi semua yang saya lontarkan dengan hebat. Bohonglah kalau saya kata frame rate tidak pernah drop, tetapi itu hanya berlaku di beberapa adegan spesifik sahaja kerana majoriti mata semuanya berjalan lancar walaupun ray tracing diaktifkan.
Dengan RTX aktif, saya sendiri lebih taksub dalam game kerana lampu neon dan pantulan yang muncul dalam Miles Morales dan Gotham Knights nampak lebih realistik daripada yang saya bayangkan. Jika korang nak pengalaman gaming paling imersif, saya mencadangkan kepada semua untuk sentiasa menghidupkan ray tracing.
Walaupun mampu sokong resolusi 4K, tetapi tempat GT77 benar-benar menyerlah adalah 2K gaming. Pada resolusi 2K (2560 x 1440) pada tetapan maksimum, Miles Morales jauh melepasi had 60 FPS dan berjalan secara konsisten pada purata 70-90 FPS semasa saya meneroka. Pada masa yang sama, God of War pun memiliki FPS lebih kurang sama tetapi frame rate milik Gotham Knights agak tidak tentu arah dan kadang kala akan jatuh hingga 50 FPS tanpa sebab kukuh. Itu pun kerana game ini tidak dioptimumkan selancar yang lain.
Apa yang saya nak kata adalah GT77 berfungsi dengan lebih baik pada resolusi 2K atau lebih rendah.
Untuk ini, saya boleh menjamin bahawa korang tidak akan menghadapi sebarang masalah menjalankan game lain termasuk Modern Warfare 2, PUBG, Apex Legends dan sebagainya dengan resolusi UHD pada frame rate tinggi.
Tiada isu kepanasan, cuma kipas terlampau bising

GT77 mempunyai sistem penyejukan cekap berkat teknologi Cooler Boost Titan yang terdiri daripada empat kipas, tujuh heat pipe dan enam ekzos. Tetapi seperti yang saya katakan di atas, kipasnya akan menjadi masalah utama. Bunyinya terlalu kuat dan akan menganggu pengalaman korang, jadi saya sarankan anda semua untuk menggunakan headset setiap kali ingin main game atau menonton sesuatu.
Sayang sekali kerana speakernya agak bagus tetapi bahagian itu akan saya jelaskan lebih lanjut di bawah.
Satu lagi perkara saya ingin nyatakan ialah laptop ini akan sentiasa rasa hangat di bawah, walaupun saya hanya menjalankan tugas kerja basic pejabat. Tetapi sampai itu sahaja tahapnya. Tidak terlalu panas, hanya hangat sahaja. Dengan kipas seperti ini meniup semua haba, korang boleh mengharapkan Titan GT77 akan sentiasa kekal sejuk.
Bateri memang tidak tahan lama, tetapi isu ini sudah dijangka

Oleh kerana penggunaan kuasa yang tinggi, ini juga bermakna kita sentiasa perlu berada berhampiran pada tempat mengecas. Malangnya, ini juga akan menjadi isu kerana power adapter Titan GT77 yang bernilai 330W mempunyai berat yang sama seperti batu bata sebenar.
Dengan power brick sebesar itu, mungkin ada yang jangka ia mampu bertahan antara 4 hingga 6 jam; KAMU SALAH! Semasa menggunakannya, ia tidak mampu bertahan walaupun hanya melakukan kerja penyuntingan biasa, dan memang jelas tidak mampu uruskan sebarang tekanan “heavy gaming” tanpa plug.
Speaker cukup padu

GT77 mempunyai 2x speaker 2-Watt, 1x speaker, 1-Watt dan woofer 2-Watt. Bunyi speaker lebih kuat berbanding laptop lain dan sebenarnya agak bagus, walaupun ada kekurangan bass. Mungkin ada yang tidak setuju, tetapi bagi sebuah laptop, saya sebenarnya anggap kualitinya lebih rendah.
Apa yang saya yakin adalah audio kali ini terasa lebih bagus berbanding laptop sebelum MSI. Ini mungkin kerana sistem bunyi GT77 ditambah baik untuk berfungsi dengan driver aplikasi Nahimic. Semuanya berfungsi dengan cukup baik untuk melontarkan bunyi dengan betul bersama kesan sekeliling. Sorotan utama ialah 2x subwoofer di bawah laptop yang meningkatkan kesan bunyi supaya lebih mendalam.
Pendapat

Walaupun saya pasti tidak akan membawa MSI Titan GT77 (12UHS) ke mana-mana semasa dalam perjalanan, pakej keseluruhan sebenarnya amat mengagumkan. Korang kena ingat; ini adalah laptop, bukan desktop. Jadi kuasa yang dibawa memang berbaloi dan sepadan dengan apa yang kita inginkan.
Antara isu yang membuatkan mesin ini bermasalah hanyalah saiznya dan bunyi kipas yang terlalu. Malangnya, itu semua diperlukan untuk mengumpul kuasa 100%. Hakikatnya, ini adalah salah satu mesin gaming terkuat pernah saya uji dan pasti akan menggembirakan hati para gamer yang inginkan prestasi terbaik.

Selain membawa keupayaan untuk bermain game AAA mewah pada tetapan maksimum, Titan GT77 juga cekap sebagai alat penyuntingan dan tempat hiburan dengan paparan 4K pada 120 hz. Memang kombo paling padu untuk tahun ini.
Secara keseluruhan, MSI Titan GT77U adalah “raja” bab prestasi, tetapi kalah berkaitan hal mudah alih.
Spesifikasi lengkap MSI Titan GT77 12UHS
CPUUp to 12th Gen Intel® Core™ i9-12900HX ProcessorOSWindows 11 Home (MSI recommends Windows 11 Pro for business.)Windows 11 ProDISPLAY17.3″ UHD (3840×2160), 120Hz, IPS-LevelCHIPSETIntel® HM670GRAPHICSNVIDIA® GeForce RTX™ 3070 Ti Laptop GPU 8GB GDDR6Up to 1535MHz Boost Clock 150W Maximum Graphics Power with Dynamic Boost. Max. 225W CPU-GPU Power with MSI OverBoost Technology. *May vary by scenarioMEMORYMax 128GBDDR54 SlotsSTORAGE CAPABILITY3x M.2 SSD slot (NVMe PCIe Gen4)1x M.2 SSD slot (NVMe PCIe Gen5) CompatibleWEBCAMIR HD type ([email protected])KEYBOARDCherry Mechanical Per-Key RGB Gaming Keyboard by SteelSeriesCOMMUNICATIONKiller Gb LAN (Up to 2.5G)Killer ax Wi-Fi 6E + Bluetooth v5.2AUDIO2x 2W Speaker2x 2W WooferAUDIO JACK1x Mic-in/Headphone-out Combo JackI/O PORTS2x Type-C (USB / DP / Thunderbolt™ 4)3x Type-A USB3.2 Gen21x SD Express Card Reader1x (8K @ 60Hz / 4K @ 120Hz) HDMI™1x Mini-DisplayPort1x RJ45BATTERY4-Cell99 Battery (Whr)AC ADAPTER330W adapterDIMENSION (WXDXH)397 x 330 x 23 mmWEIGHT (W/ BATTERY)3.3 kg
Jika berminat, korang boleh dapatkan MSI Titan GT77 12UHS pada nilai harga RM24,999.00 melalui kedai rasmi MSI terdekat, pengedar sah atau laman web rasmi.
Untuk membaca segala liputan kami tentang produk MSI termasuk review dan promosi lain, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: LaptopMSIMSI Titan GT77reviewTeknologi


Naruto x Boruto: Ultimate Ninja CONNECTIONS tambah ‘original story’, Naruto Baryon Mode, Sasuke Shadow Kage

Beberapa hari lepas, Bandai Namco dan CyberConnect2 telah mendedahkan sejumlah info baharu untuk Naruto x Boruto: Ultimate Ninja Storm CONNECTIONS termasuk kemunculan Uzumaki Naruto (Baryon Mode) dan Uchiha Sasuke (Supporting Kage) sebagai watak boleh dimainkan serta ‘original story‘ berdasarkan Boruto.

NARUTO X BORUTO Ultimate Ninja STORM CONNECTIONSNaruto Uzumaki (Baryon Mode) and Sasuke Uchiha (Supporting Kage) will be joining as new playable characters! For more info, please visit here:https://t.co/W5skqWvnxIStay tuned for more about new playable characters!#NSC pic.twitter.com/bpPE7DJwp2

— Naruto Video Games (@Narutovideogame) April 14, 2023

Bagi mereka yang kurang tahu tahu, Ultimate Ninja CONNECTIONS diumumkan pada awal tahun 2023 sempena ulang tahun ke-20 Naruto dan mengumpulkan bahagian-bahagian penting daripada keempat-empat judul sebelum lalu menggabungkannya menjadi satu. Di sini, pemain dapat mencuba setiap watak Naruto daripada game terdahulu di samping mengalami keseluruhan kisah Naruto dengan  grafik yang ditambah baik.
Berkenaan info terkini, Naruto akan menerima transformasi baharu yang dikenali sebagai Baryon Mode. Mula diperkenalkan dalam siri Boruto, transformasi unik itu digunakan oleh Naruto dan Kurama untuk menewaskan Otsutsuki Isshiki. Dalam Baryon Mode, Naruto bertukar penampilan ke jubah dan chakra merah yang diperbuat daripada chakra Kurama. Dalam bentuk ini, kekuatan dan kelajuan Naruto meningkat dan drastik pada kos yang tinggi.

Gameplay Naruto (Baryon Mode)
Uchiha Sasuke turut akan menerima variasi baharu untuk dimainkan, yang nama rasminya adalah “Supporting Kage aka Shadow Kage”. Ini merupakan penampilan terkini Sasuke dalam manga Boruto di mana dia melindungi Konoha daripada bayang-bayang. Memakai jubah dan pedang, ini juga adalah Sasuke di puncak kekuatannya apabila dia memiliki kedua-dua Sharingan dan Rinnegan.

Gameplay Sasuke (Supporting Kage)
Selain Naruto Baryon Mode dan Sasuke Shadow Kage, Bandai Namco turut berkongsi teaser tentang ‘jalan cerita tambahan’ di dalam Naruto x Boruto Ultimate Ninja Storm Connections. Sepenuhnya original (tidak pernah muncul dalam manga atau anime), ‘original story’ ini menampilkan Boruto sebagai watak utama. Menurut deskripsi Bandai Namco, Boruto ditahan oleh musuh mister dengan kunai, dan harus berhadapan dengan musuh yang memakai Susanoo merah (antara jutsu dan teknik terhebat puak Uchiha).

Nampaknya macam-macam perkara akan terjadi dalam Naruto x Boruto: Ultimate Ninja Storm CONNECTIONS tetapi peminat yang tidak sabar untuk cuba, harus bersabar lagi kerana tarikh keluaran rasmi masih belum didedahkan. Yang saya tahu, game ini akan dikeluarkan di PlayStation 5, Xbox Series, PlayStation 4, Xbox One, Switch dan PC melalui Steam pada tahun ini.

Baca segala liputan kami tentang francais Naruto di SINI.
Jangan lupa untuk ikuti kami di TikTok!
  @gamersantaimy


Ageless game terbaru Team17 bersama kerjasama pasukan Malaysia One More Dream Studios!

Siapa disini peminat game indie? Terutama dalam game platform yang pixel dan memerlukan anda menyelesaikan puzzle-puzzle yang berliku. Jadi permainan terbaru dari Team17 dan One More Dream Studios sesuai untuk anda! Memperkenalkan Ageless, sebuah permainan puzzle platform yang dihasilkan dengan kerjasama Team 17 dan developer dari Malaysia iaitu One More Dream Studios. Permainan ini akan hadir di platform PC melalui Steam dan Nintendo Switch.

Jom selami lebih dalam permainan ini yang mengisahkan seorang perempuan bernama Kiara dimana kita sebagai pemain akan mengawalnya membawanya ke perjalanan dengan mendapat keupayaan untuk mengawal masa dan penuaan melalui busur kuno dan ajaib.

Sepanjang permainan puzzle ini, Kiara belajar untuk menguasai artefak yang baru. Busurnya memberikan keupayaan untuk berlawan di persekitarannya dengan menembak musuh. Menguasai kuasa-kuasa ini adalah yang menjadikan permainan ini sangat menarik.
Ciri-ciri yang ada dalam Ageless ini;

Mekanik Penuaan yang Unik

Kiara boleh menuakan flora dan fauna melalui pelbagai peringkat kitaran hayat mereka dan menyelesaikan puzzle yang berdiri di jalannya.

Kuasai misi Platform

Permainan ini membolehkan pemain menggunakan persekitaran mereka untuk menguasai cabaran. Walaupun pemain ‘ageless’ boleh menggunakan persekitaran mereka ketika mereka bergerak melalui udara, memakan daya hidup dan menua persekitaran semasa permainan.

Dunia yang Unik

Tumbuhan dan haiwan yang unik ditemui di mana-mana dan mempunyai grafik khusus dan seni gaya piksel yang dilukis.

Pengumpulan

Apabila pemain bekerja untuk menjadi ‘ageless’, mereka dapat mengungkap item tersembunyi melalui cabaran tersembunyi yang kompleks.

“Saya berasa teruja bekerjasama bersama Team17 untuk Ageless, penerbit yang telah menjadi penasihat tajuk indie yang unik selama bertahun-tahun. Ageless telah dibuat dengan penuh kasih sayang selama beberapa tahun yang menakjubkan dan sekarang hampir selesai, ia menjadi ajaib untuk melihat semua kepingan itu bersatu. Saya tidak sabar untuk peminat mencubanya sendiri!”
-Bala Vicknesh – Ketua Developer Ageless
“Ageless telah mendapati dirinya sebagai rumah di dalam dinding Team17. Kami teruja untuk membantu dalam pembangunan dan penerbitan platformer puzzle tersendiri ini, ”
-Max Everingham, Ketua Penerbitan Team17.

Dikatakan demo untuk permainan ini dapat dimainkan di booth Team17 di PAX East 2020. Jangan lupa sokong permainan ini dan jadikanya sebagai Wishlist anda di Steam!
Jangan lupa untuk ikuti kami di TikTok!
  @gamersantaimy
Tags: AgelessGame IndieGame Platform PuzzleOne More Dream StudiosTeam 17


Donnie Yen Sahkan Penglibatan dalam Movie Sleeping Dogs

Masa 2012, United Front Games buat satu game action RPG yang bapak best, yang berlatar belakangkan Hong Kong dan dunia kongsi gelapnya. Game ni cemerlang, tapi pada 2016 studio game ni bungkus. Sambungan Sleeping Dogs iaitu True Crime; pun tutup kedai.

Tiba-tiba, Donnie Yen pulak umumkan dia terlibat dalam pembikinan movie adaptasi daripada Sleeping Dogs..

Sometimes great things take a bit of time. Sleeping Dog is in motion, you guys ready for this?#donnieyen #action #sleepingdog #kickass #martialarts #甄子丹 #宇宙最強甄子丹 #宇宙最強 #actionmovie #熱血無賴 #睡狗
Donnie Yen 甄子丹さんの投稿 2018年2月3日(土)

Setakat ni takde lagi perincian pasal projek ni. Posting ni pun kompilasi dari movie-movie lama dia dengan gambar-gambar dari game tu sendiri. Kalau korang penah main game tu, memang korang tau yang Donnie Yen sesuai sangat la kalau berlakon cite ni. Jangan kena adaptasi jadi Hollywood version sudah la..macam Ghost in the Shell dengan The Departed. Pejadah gangster Hong Kong semua mat salleh?
Antara harapan daripada berita ni, agar pembangun game asal ni dapat rasakan yang minat kat Sleeping Dogs tengah memuncak. Dan daripada sini, diorang somehow pickup balik game ni pastu maybe boleh bangunkan dan progresskan lagi..
Jangan lupa untuk ikuti kami di TikTok!
  @gamersantaimy
Tags: donnie yenip mansleeping dogs


M3GAN Review – Robot AI Sebagai Teman Bermain, Penuh Ketawa dan Darah [SPOILER]

Baru-baru ini, sebuah filem seram terbaru telah dilepaskan. Filem tersebut nampaknya telah mendapat pelbagai reaksi positif daripada penonton malah mendapat rating yang tinggi di laman seperti Rotten Tomatoes. Filem yang kami maksudkan ialah M3GAN, sebuah filem seram terbaru oleh James Wan bersama Blumhouse dan diarahkan oleh Gerard Johnstone. Ulasan yang diberikan oleh penonton juga boleh tahan. Kami juga tidak mahu melepaskan untuk memberikan ulasan tersendiri mengenai filem ini. Jadi tanpa membuang masa, teruskan membaca.

Plot
Klik di sini untuk baca penuh. AMARAN! ADA SPOILER FILEM M3GAN!!! Filem M3GAN membawa kita melihat sebuah android AI yang dicipta untuk menjadi teman kepada Cady, seorang kanak-kanak perempuan yang baru sahaja kehilangan kedua ibu bapanya. Dia kini tinggal bersama Gemma, ibu saudaranya yang merupakan seorang pencipta robot di sebuah syarikat permainan. Gemma yang agak kekok dengan anak saudaranya itu telah menetapkan supaya M3GAN menemani Cady serta melindunginya.

  Nak dijadikan cerita, Gemma tidak tahu bagaimana untuk menjaga Cady dengan segala tekanan daripada tempat kerja. Jadi dia memberikan tanggungjawab tersebut kepada M3GAN, membuatkan Cady susah untuk berpisah dengan robot tersebut. M3GAN yang telah “link” dengan Cady melakukan segalanya untuk melindungi kanak-kanak itu walaupun dengan membunuh.
Plotnya sangat senang untuk difahami dan mudah untuk diramalkan termasuklah jumpscare. Sudah tentu ada beberapa “plot hole” yang tidak dijelaskan. Walaupun begitu, ia masih lagi sebuah filem yang seronok untuk ditonton. Agak menarik juga melihat teknologi AI yang ditunjukkan dalam filem ini. Dengan dunia sekarang giat membangunkan perisian AI, plotnya agak relevan kepada penonton.

Melihat kebolehan AI yang mampu mempelajari segala benda tanpa sebarang sekatan, memang boleh menjadi satu mimpi ngeri. Patutlah ramai yang takut jika robot menguasai dunia pada masa hadapan.
Walaupun dipasarkan sebagai sebuah filem seram, M3GAN juga padat dengan jenaka. Lebih-lebih lagi dengan kata-kata yang dilontarkan oleh M3GAN. Jadi, kami pasti anda akan seronok menontonnya.

Persembahan
Kedua-dua pelakon utama, Allison Williams (Gemma) dan Violet McGraw (Cady) membawa watak mereka dengan baik. Lebih-lebih lagi semasa klimaks filem. Melihat kedua-dua watak bekerjasama untuk menyelamatkan diri, ia sememangnya agak gempak.

Tidak dilupakan dengan pelakon untuk robot AI kita, M3GAN. Pergerakan Amie Donald memang serupa seperti robot dan tidak kelihatan seperti manusia langsung. Digabungkan pula dengan lakonan suara oleh Jenna Davis, suara robot M3GAN mampu membuatkan anda merasai aura emosi daripada robot tersebut.
Kesimpulan
Sejujurnya, kami tidak mempunyai harapan yang tinggi sangat semasa masuk ke panggung. Ingatkan ia akan menjadi satu filem seram yang hambar. Ternyata tanggapan kami silap kerana M3GAN dipersembahkan dengan baik. Walaupun plot ceritanya boleh diagak, tetapi ia masih memberikan sesuatu yang seronok kepada kami. Ada juga benda yang tidak kami duga ditunjukkan. Penceritaannya juga sangat relevan dengan kehidupan masa kini. Kalau nak tahu lebih lanjut, anda kenalah tonton M3GAN di pawagam berdekatan anda sekarang!
Jangan lupa untuk ikuti kami di TikTok!
  @gamersantaimy
Tags: filemM3GAN


Toyota Supra? Rx-7? Kereta Jepun kegemaran ini semua di Legends Pack “Project Cars 3”!

The Legends Pack, pek kandungan tambahan pertama untuk Project CARS 3, kini tersedia untuk semua pemain di PlayStation 4, Xbox One dan PC. The Legends Pack tersedia sebagai sebahagian dari Season Pass dan juga boleh dibeli secara berasingan sebagai pek individu!

Paling menarik, litar Yas Marina yang mencabar di Abu Dhabi juga akan tersedia hari ini, secara percuma! Yup, khas untuk semua pemilik Project CARS 3.

Lebih menarik! The Legends Pack dilengkapi dengan kandungan termasuk 3 sports car Jepun yang legenda dan terkenal dari tahun 90-an, termasuk:

1994 Toyota Supra mkIV Turbo
1994 Mazda Rx-7 R2
1997 Acura NSX

Yang pertama adalah Toyota Supra. Kereta ini agak diminati dalam permainan baru-baru ini, dengan peminat mendesak untuk menambahkannya ke Gran Turismo Sport dan Forza Horizon 4. PC3 telah mengikutinya dan menjadikan kereta generasi Mk4, A80 tersedia dalam pek DLC pasca pelancaran pertamanya. .

Supra ini adalah muscle car Jepun, mengemas tiga liter, turbocharged berkembar enam lurus di bawah tudung dan memberikan 276hp ke tayar belakang. Ia menjadi legenda dalam kejuaraan GT Jepun dan babak drag, sebelum mendapat kehidupan kedua sebagai “kereta sepuluh saat” yang terkenal dari The Fast and The Furious.
Bergabung dengan Supra adalah dua mesin “276hp” lain menggunakan pendekatan formula yang sangat berbeza. Mazda menggunakan berat ringan dengan generasi FD RX-7, yang sesuai dengan mesin putar 1.3-liter, turbocharged berkembar sebagai janakuasa. Sementara itu Honda memutuskan untuk membina sebuah supercar, dengan V6 tiga liter (kemudian 3.2 liter) dipasang di belakang pemandu. Honda terkenal membangunkan NSX dengan bantuan pemandu McLaren-Honda F1 ketika itu, Ayrton Senna.

Setiap legenda ini juga dilengkapi dengan Race Conversation Kit sendiri.
The Legend Pack juga merangkumi:

16 tema acara
Pencapaian dan piala berasaskan legenda baru
12 Liveries / 20 Decals / 5 Patterns
5 Rims / 10 Tayar
10 License Plates / 5 Race Numbers
1 watak baru dengan 10 pakaian dan 10 helmet

The Legends Pack adalah Pek 1 dari 4 Pek yang dijadualkan yang akan datang ke Project CARS 3.

Bulan Disember akan menyaksikan pelancaran “Style Pack”, diikuti oleh “Power Pack” dan “Electric Pack” pada tahun 2021. Setiap penambahan DLC ini akan merangkumi kereta baru dan unik serta item penyesuaian. Satu trek percuma untuk komuniti juga akan ditambah dengan setiap Pek.
Jangan lupa untuk ikuti kami di TikTok!
  @gamersantaimy
Tags: Acura NSXMazda Rx-7Project Cars 3Project CARS 3 Legends PackThe Legends PackToyota SupraYas Marina


Alami kisah paling menyayat hati di Ni No Kuni: Wrath of the White Witch Remastered Review!

Kepada pemain yang baru ingin mengenali Ni No Kuni untuk kali pertama, ia pertama sekali keluar pada tahun 2011 untuk PlayStation 3. Kini, JRPG menawan dari Level-5 ini telah di-remastered untuk PS4, PC, dan Nintendo Switch. Tidak ada quest atau feature baru, tetapi apabila sesuatu yang menarik dan mengagumkan seperti Ni No Kuni: Wrath of the White Witch disediakan untuk lebih banyak orang, semua perkara itu tidak diperlukan.

Dunia ajaib yang sama seperti kisah dongeng kanak-kanak!

Kamu bermain sebagai Oliver, seorang budak lelaki muda naif dari Motorville, yang mengalami tragedi pada awal jalan cerita. Ia adalah satu introduksi yang sangat hebat, dan dijadikan lebih menarik dengan penglibatan Studio Ghibli dalam bahagian anime yang kini kelihatan lebih baik setelah dipertingkatkan untuk keluaran PS4. Oliver tidak tahu apa yang harus dia lakukan sendiri, dan setelah menangis di dalam bilik tidur selama tiga hari, patung beruang yang diberi oleh ibunya tiba-tiba hidup. Rupanya mainan ini adalah dari dunia lain di mana Shadar yang jahat telah meremuk banyak hati di sana. Kini bantuan Oliver diperlukan untuk mengembalikan keamanan kepada dunia.

Walaupun kamu hanya bermain selama 20 minit, kamu pasti suka Mr. Drippy – seorang pari-pari yang agak sinis tetapi pasti disukai oleh peminat dengan ciri utama ialah tanglung yang digantung pada hidungnya. Watak-watak lain yang kamu akan bertemu yang juga pasti meninggalkan impak adalah pencuri yang dikenali sebagai Swain, dan Esther, anak perempuan kepada Great Sage.

Dunia Ni No Kuni sangat mempesona, dengan setiap kawasan baru diisi dengan NPC yang bujan hanya diletakka di sana untuk mengisi ruang. Ada yang mempunyai side quest manakala yang lain mempunyai maklumat yang boleh dikongsi dengan kamu. Warna-warna di dalam bandar menghidupkan suasana manakala hutan yang tenang masih kelihatan hebat. Ini semua dibuat untuk menarik kamu mengembara dalam dunia Oliver.
Sistem Pertempuran yang menggabungkan Pelbagai Gaya!

Saya tidak akan berleter panjang mengenai mekanik pertempuran di Ni No Kuni Remastered, tetapi jika kamu baru kepada game ini, ia akan mengambil sedikit masa untuk kamu memahami. Ia menggabungkan pelbagai gaya ke dalam pertempurannya, terutamanya siri Tales dengan pergerakan bebas, bersama dengan mekanik Pokemon yang boleh dilihat ketika kamu memilih untuk menghantar siapa bagi berjuang untuk anda. Kamu boleh menggunakan Oliver dalam pertempuran, tetapi di sepanjang jalan, kamu akan mengumpulkan makhluk yang dikenali sebagai Familiars, dan mereka boleh digunakan untuk berjuang bagi pihak kamu. Kamu juga akan unlock pelbagai sihir yang boleh digunakan dalam pertarungan semasa mengembara, dan watak-watak lain akan menyertai parti kamu satu-persatu.

Banyak sangat perkara untuk jatuh cinta di Ni No Kuni Remastered, seperti side quest unik yang tidak seperti misi tipikal “ambil ini dan kembalikan kepada saya” yang biasa kamu lihat dalam RPG lain. Misi side quest unik ini memberi tumpuan kepada individu-individu patah hati yang telah kehilangan sebahagian daripada hati mereka, dan hanya Oliver sahaja yang dapat memperbaiki mereka. Setelah menyelesaikan jumlah side quest tertentu, kamu akan menerima setem pada Merit Card yang akhirnya boleh digunakan untuk meningkatkan kemahiran karakter kamu.
Animasi bertaraf dunia oleh Studio Ghibli dan muzik yang digubah oleh komposer terkenal, Joe Hisaishi!

Dengan Studio Ghibli di belakang animasi permainan video ini, tidak pernah ada adegan yang lemah, dan jalan cerita dihebatkan lagi oleh beberapa cutscene yang menunjukkan mengapa ini antara studio animasi terbaik. Apabila kamu bermain Ni No Kuni yang asal dan melihat apa yang berubah, perkataan “remastered” tidak harus dipandang rendah. Gabungkan perkara ini dengan soundtrack memegunkan oleh komposer terkenal Jepun, Joe Hisaishi dan selebihnya sudah cukup sempurna. Ni No Kuni boleh sahaja dikeluarkan sebagai sebuah filem animasi, tetapi apa yang menjadikannya lebih istimewa adalah usaha yang dilakukan oleh Level-5 untuk menjadikan gameplay-nya sama menarik seperti mana-mana JRPG terbaik di luar sana. Walaupun ia berkongsi beberapa persamaan dengan Dragon Quest, Pokemon, dan siri Tales, ia mampu berdiri di saing mereka sebagai JRPG terbaik sepanjang abad.
Kesimpulannya?

Ni No Kuni: Wrath of the White Witch Remastered memang lebih baik daripada sebelum ini, dan peningkatan pada visual jelas boleh dilihat. Ia adalah satu pengembaraan ajaib yang pasti ramai akan ikut dan penuh dengan pemandangan indah serta watak-watak menarik. Sama ada kamu baru hendak mula pengembaraan atau ingin mengalami permainan video ini sekali lagi, Remaster ini adalah peluang yang sempurna. Ni No Kuni: Wrath of the White Witch Remastered sudah keluar untuk pelantar PS4, PC, dan Switch, mari cuba sekarang.

Jangan lupa untuk ikuti kami di TikTok!
  @gamersantaimy

Tags: FamiliarsJoe HisaishiJRPGlevel-5ni no kuniNi No Kuni: Wrath of the White WitchOliverremasteredStudio Ghibli


ASUS memperbaharui barisan Zenbook 2022, kini sokong Intel Core 12th Gen & AMD Ryzen 6000

ASUS hari ini mengumumkan barisan 2022 bagi siri laptop Zenbook Pro dan Zenbook S di acara pelancaran “The Pinnacle of Performance.” Menampilkan reka bentuk moden dan pemproses 12th Generation Intel® Core™ H-Series atau pemproses AMD Ryzen™  6000 H-Series serta GPU sehingga GeForce RTX 30 Series Laptop untuk meningkatkan prestasi dan produktiviti.

Apa yang diumumkan? Biar saya jelaskan satu-satu!

Sorotan utama

Zenbook Pro 16X OLED
Flagship kali ini ialah Zenbook Pro 16X OLED, yang datang dengan pelbagai ciri reka bentuk inovatif termasuk mekanisme AAS Ultra untuk prestasi maksimum. Semua perkakasan ini dibungkus ke dalam badan yang beratnya 2.4kg dan senipis 16.9mm supaya mudah untuk bergerak.
Di dalam, ia boleh dikuasai oleh pemproses (sehingga) 12th Gen Intel® Core™ i9 12900H dan GPU laptop NVIDIA GeForce RTX™ 3060, ZenbookPro 16X OLED. Untuk visual menakjubkan, laptop ini dilengkapi dengan paparan touchscreen 16″4K OLED HDR 60 Hz Dolby Vision® yang diperakui PANTONE®Validated dan VESA DisplayHDR™ True Black500.
Ciri-ciri inovatif lain termasuk “White-RGB ASUS Intelligent Lighting System” yang membolehkan interaktiviti pintar sebagai isyarat visual untuk kuasa atau status prestasi; ASUS Dial Rotary controller untuk kawalan tepat hujung jari bagi aplikasi kreatif; dan touchpad yang diperbesarkan dengan maklum balas haptik untuk kemudahan klik di mana-mana sahaja.

Zenbook Pro 14 Duo OLED

Zenbook Pro 14 Duo OLED ialah dual-screen laptop dan juga merupakan laptop OLED 14.5-inci 2.8K 120 Hz pertama di dunia. Ia menampilkan touchscreen 12.7″ kedua jenis ScreenPad Plus yang lebih besar dan cerah, digabungkan dengan reka bentuk AAS Ultra.
Zenbook Pro 14 Duo OLE boleh memuatkan pemproses sehingga 12th Gen Intel®Core™i9 12900H dan GPU laptop NVIDIA GeForce RTX 3050 Ti. Bagi visual, touchscreen 2.8K OLED HDR Dolby Vision mempunyai refresh rate 120 Hz dan kecerahan sebanyak 500 nits, serta penjagaan mata yang diperakui oleh TÜV Rheinland.

Siri Zenbook Pro
Selain model 14.5-inci dan 16-inci, siri Zenbook Pro turut mempunyai laptop 2-in-1 Zenbook Pro 15 Flip OLED (UP6502) dan Zenbook Pro 17 (UM6702).
Zenbook Pro 15 Flip OLED (UP6502)
Zenbook Pro 15 Flip OLED dilengkapi dengan touchscreen 15.6 inci OLED 2.8K 120 Hz, dan dikuasakan oleh pemproses sehingga 12th Gen Intel®Core™ i7 dan grafik diskret Intel®Arc™ A370M serba baharu untuk menyampaikan kuasa multitasking dan multimedia bagi pengguna serius.
Zenbook Pro 17 (UM6702)
Zenbook Pro 17 pula menampilkan touchscreeb 17.3 inci 2.5K IPS NanoEdge Dolby Vision dengan refresh rate 165 Hz. Di dalam, kita ada pemproses sehingga AMD Ryzen™9 6900HX dan NVIDIA GPU GeForce RTX 3050.
Siri Zenbook S
Siri Zenbook S yang ultranipis dan ultra ringan juga menambah dua model 13.3 inci baru iaitu: OLED Zenbook S 13 Flip dan Zenbook S 13 OLED (laptop OLED 13.3 inci paling ringan di dunia).
OLED Zenbook S 13 Flip
Dengan engsel ErgoLift 360°, Zenbook S 13 Flip OLED membolehkan pengguna bekerja atau bermain dalam mana-mana mode yang mereka mahu: laptop, tent, stand, tablet” — apa-apa sahaja. Dengan ringan hanya 1.1 kg dan nipis sebanyak 14.9 mm, saya agak terkejut selepas mendapat tahu ia mempunyai pemproses 12th Gen Intel®Core™i7 untuk menyumbang kuasa. Bagi I/O, kita ada 3x port Thunderbolt™ 4 USB-C® dan pembaca kad mikroSD untuk menjadikannya teman mudah alih yang ideal.

Kalau laptop di atas cukup ringan, korang belum tahu lagi spesifikasi Zenbook S 13 OLED. Nipisnya hanya 14.9 mm dan berat adalah tepat 1 kg! Luar nampak elegan tetapi bagaimana pula di dalam? Laptop ini dilengkapi AMD Ryzen™7 6800U dengan grafik AMD Radeon™680M bersama port I/O USB 3.2 Gen 2 Type-C—dan USB-C Easy Charge supaya kita tidak perlu risau semasa dalam perjalanan. Paparan pun bukan biasa-biasa dan terdiri daripada 2.8K OLED HDR NanoEdge Dolby Vision yang jelas dan responsif.

Itu adalah antara produk Zenbook terbaru yang diumumkan oleh ASUS bagi tahun 2022. Mungkin korang ada berkenan dengan salah satu? Malangnya, barisan Zenbook 2022 masih belum tersedia di pasaran Malaysia, tetapi saya yakin ASUS akan umumkan harga dan ketersediaannya dalam masa terdekat.
Untuk maklumat lanjut tentang produk ASUS, sila layari laman web rasmi (Malaysia) di sini. Untuk berita yang dilaporkan oleh kami tentang ASUS, sila tekan sini.
Jangan lupa untuk ikuti kami di TikTok!
  @gamersantaimy
Tags: AsusLaptopZenBook


Blazing Core! Mech Tactical Shooter terbaru di STEAM!

Blazing Core adalah game terbaru dari OctoBox Interactive yang mengeluarkan game bertemakan MMO Mech Shooter iaitu Blazing Core. Game ni masih dalam beta lagi dan boleh dapatkan PERCUMA di Steam dan boleh berpadangan korang tentang game ni. So apa kelebihan Game ni? dan apa tarikan selain Mech dan Shooting? Banyak sebenarnya.

Game ni ada pelbagai mech macam “Warmaster‘, “Kara“, “Ventum” dan banyak lagi character pilihan korang untuk guna dalam game. Game ni bukan pace yang perlahan tapi memang high–end dan fast–paced shooting environment yang menjanjikan senjata yang boleh di upgrade dan boleh tukar sebelum match. Memang game ni takde Battle Royale tapi serious la, takkan nak battle royale lagi? Game ni menggunakan 6v6 battle mode.

Nak training? boleh, guna AI Mode, korang boleh lawan dengan pelbagai Robot dan guna mana korang selesa. Environment tempat tu memang tak jauh beza dengan Overwatch. Untuk sesiapa nak tahu, game ni dijanjikan dengan move–set weapon yang ada kelebihan dan graphic yang cantik. Dan game masih dalam development so banyak ruang untuk diperbaiki.

Aku memang suka gila kalau game yang ada mech yang boleh guna, bagi aku tu adalah satu kepuasan yang rasa dalam dunia yang lain dan bukan satu game yang ala–ala battle royale ataupun 50–man PVP match, tak larat den nak main. So Blazing Core, aku harap game ni boleh pergi jauh.
Untuk sesiapa nak download Beta version boleh klik button kat bawah ni.
 Klik kat sini untuk Download Blazing Core kat Steam!
Jangan lupa untuk ikuti kami di TikTok!
  @gamersantaimy
Tags: BETAblazing coremechPCShootingsteamsteam early access


Mengungkap sejarah manusia, HUMANKIND kini tersedia di PC

Sudah cukup perjalanan sejak kita mendengarkan pengumuman HUMANKIND, Sega dan AMPLITUDE Studios gembira akhirnya dapat mengumumkan bahawa ia sudah selesai dan dilepaskan secara rasmi! Untuk meraikan pelancaran ini, pihak pemaju telah menyediakan treler pelancaran live-action yang indah yang merangkumi sepenuhnya visi mereka mengenai kemungkinan tak terbatas yang akan anda temui di HUMANDKIND. Tonton di sini;

HUMANKIND adalah permainan strategi sejarah, di mana anda akan menulis semula keseluruhan narasi sejarah manusia dan menggabungkan budaya untuk mewujudkan peradaban yang unik seperti anda.

BUAT TAMADUN ANDA

Gabungkan hingga 60 budaya bersejarah ketika anda memimpin orang anda dari Zaman Kuno hingga Zaman Moden. Dari asal-usul yang humble sebagai suku Neolitik, peralihan ke Era Kuno sebagai orang  Babylon, menjadi orang Mayan era Klasik, Umayyah Abad Pertengahan, era Awal Moden Inggeris, dan sebagainya. Setiap budaya akan menambahkan lapisan permainan khasnya sendiri, yang membawa kepada hasil yang hampir tidak berkesudahan.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

LEBIH DARIPADA SEJARAH, INI KISAH ANDA

Hadapi peristiwa bersejarah, ambil keputusan moral yang berpengaruh, dan buatlah penemuan saintifik. Temukan keajaiban alam dunia atau bina ciptaan manusia yang paling luar biasa. Setiap elemen permainan adalah sahih dari segi sejarah. Gabungkan mereka untuk membina visi dunia anda sendiri.
TINGGALKAN TANDA ANDA DI DUNIA

Perjalanan lebih penting daripada tujuan. Kemasyhuran adalah syarat kemenangan yang baru dan menyatukan. Setiap perbuatan hebat yang anda capai, setiap pilihan moral yang anda buat, setiap pertempuran yang dimenangi akan membina kemasyhuran anda dan meninggalkan kesan yang berterusan kepada dunia. Pemain dengan kemasyhuran terbanyak akan memenangi permainan. Adakah anda akan menjadi orang yang meninggalkan tanda terdalam di dunia?
MASTER SEGALA TAKTIKAL DI TANAH, LAUT & UDARA

Setiap pertempuran di HUMANKIND dimainkan seperti permainan papan berasaskan giliran mini di atas peta dunia sebenar. Buka tentera anda dan perintah setiap unit anda, termasuk unit lambang budaya anda dan kemampuan khas mereka. Bina senjata pengepungan untuk mengepung dan menduduki bandar. Berjuang dalam pertempuran besar yang merangkumi beberapa putaran, dan jangan ragu untuk membawa bala bantuan!
KUSTOM LEADER ANDA

Di HUMANKIND, anda akan menjadi pemimpin masyarakat anda sebagai avatar yang anda buat dan sesuaikan! Avatar anda akan berkembang secara visual sepanjang permainan semasa peradaban anda berkembang. Anda juga dapat menaikkan level pemimpin anda melalui sistem meta-progression untuk membuka penampilan tersuai yang dapat anda tunjukkan kepada orang asing dan rakan-rakan dalam pertandingan berbilang pemain sehingga 8 pemain.
Terdapat banyak cara untuk bermain HUMANKIND! Jadi dapatkan Edisi Standard atau Deluxe di humankind.game, di Steam, Epic Games Store, atau bermain melalui Xbox Game Pass untuk PC.

Untuk mengucapkan terima kasih kepada pemain atas sokongan dan maklum balas yang hebat semasa pembangunan, pihak pemaju juga telah menyediakan tawaran bonus Early Adopters selama satu minggu selepas pelancaran, sehingga 24 Ogos! Bermakna masih ada peluang untuk membeli Digital Deluxe Edition dengan semua kandungan pra-pesanan termasuk, avatar Boudicca, Lucy & Edgar Allan Poe dan hiasan & simbol profil pemain Celtic.

Dan sementara hari ini mungkin merupakan hari pelepasan, ini juga merupakan permulaan dimana pihak pemaju berhasrat untuk menyokong permainan ini sepenuhnya selama bertahun-tahun yang akan datang dan akan terus mendengarkan pemain mereka, yang telah membantu menjadikan permainan ini seperti sekarang! Ikuti saluran Twitter, Facebook, Instagram dan YouTube permainan untuk maklumat lebih lanjut mengenai kemas kini dan acara di masa hadapan.
Jangan lupa untuk ikuti kami di TikTok!
  @gamersantaimy
Tags: Humankind


2K mengumumkan Mafia: Trilogy untuk PS4, XB1 & PC! Teaser penuh rahsia!

Peminat kepada francais open-world action-adventure Mafia oleh 2K dan Hangar 13 telah lama menantikan apa-apa pengumuman sejak akaun Twitter rasminya menyiarkan mesej “teaser” berikutan empat tahun berdiam diri. Hari ini, kesabaran mereka dibalas dengan pelancaran teaser trailer berdurasi 36 saat untuk permainan baru berjudul Mafia: Trilogy yang bakal dilancarkan untuk pelantar PlayStation 4, Xbox One, dan PC melalui Steam dan Epic Games.

“Teaser” adalah istilah paling sesuai untuk video di atas dan ia bermula dengan adegan monolog oleh sang pencerita, diikuti dengan adegan pendek yang menampilkan protagonis Mafia II dan Mafia III. Akhir sekali, adegan berubah kepada hitam lalu nama permainan muncul dengan slogan “FAMILY.POWER.RESPECT” dan pengumuman penting pada 20 Mei.

Sebelum ini, beberapa laporan atas talian telah membocorkan tentang permainan Mafia baru ini tetapi tiada maklumat tepat didedahkan tentang apa dan bila game akan keluar. Ramai menjangka Mafia IV sedang dibangunkan tetapi teaser dan “pengumuman besar” pada 20 Mei mungkin merujuk kepada permainan yang berbeza.

Live the life of a gangster across three distinct eras of organized crime in America. Discover the #MafiaTrilogy Tuesday, May 19 at 9am PT / 12pm ET / 5pm BST at https://t.co/I2ztjXo7FZ. pic.twitter.com/kzLD4qFRAj
— Mafia: Trilogy (@mafiagame) May 13, 2020

Kerana tahun 2020 ialah tahun yang besar untuk game remaster seperti Final Fantasy 7 Remake dan Pokemon Mystery Dungeon: Rescue Team DX, kepulangan Mafia II terasa sesuai memandangkan ia pun berusia 10 tahun. Sekiranya benar ini adalah remaster, Mafia: Trilogy akan menyertai senarai game “remastered” hebat sebelum pelancaran PlayStation 5 dan Xbox Series X.
Mafia: Trilogy akan keluar untuk PlayStation 4, Xbox One, dan PC melalui Steam dan Epic Games.
Jangan lupa untuk ikuti kami di TikTok!
  @gamersantaimy
Tags: 2kHangar 13MafiaMafia: TrilogyPCPS4TeasertrailerXbox One


Dah dapatkan GTA V secara percuma kat Epic? Ini sedikit Tips bagi Newbie dalam GTA Online~

Siapa yang dah dapatkan GTA V percuma di Epic Game Store bermula 14 Mei haritu? Mesti ramai kan yang dah muat turun? Kan sampai problem laman web Epic masa tu~ Jadi, kita tahu ramai yang dah pernah mainkan GTA V, tetapi ada juga yang masih baru dalam permainan ini atau senang cerita Newbie pulak yang baru muat turun ni kan.

Okay, korang mesti dah tahu yang GTA V ni ada online kan? GTA Online ni memang nyata berbeza, dipenuhi ramai pemain multiplayer yang lain yang dah lama sejak awal-awal kehadiran GTA Online lagi. Bagi mereka, memang dah hafal pelbagai mod atau tips. Jadi kali ini, kami nak kongsikan sikit pada pemain baru macam mana nak main GTA Online tanpa terasa masa yang mengecewakan! Jom usha jom!

Cari rakan baru, biasakan diri dengan permainan dan tingkatkan rank!
Cari rakan ni paling penting! Sebab kalau korang cari rakan yang sekepala, jadi seronok bermain GTA Online ni dengan kerap. Korang boleh sama-sama lakukan aktiviti-aktiviti merepek dalam permainan dengan lebih mudah, lebih lumayan dan lebih menyeronokkan!
Masa mula dengan GTA Online, kita dapat membuat watak sendiri, selesaikan tutorial dan bergerak lah ke Los Santos~ Pemberian Epic untuk GTA V disertakan dengan pek Starter Criminal Enterprise, pilihan barang yang bagus untuk memulakan hari korang di GTA Online. Ini memberi sejumlah barang percuma, termasuk sekumpulan senjata dan kenderaan untuk digunakan. Rockstar Games menerangkan apa yang terdapat pada pek di sini.

Bukan itu sahaja, dalam edisi percuma GTA dalam Epic ini, Rockstar turut memberi pemain 1 juta dollar (duit dalam permainan lah) yang akan masuk ke akaun korang bila-bila masa! Jadi bila dah dapat duit tu jangan terus habiskan! Rasanya lebih baik kalau korang habiskan dalam $ 200,000 untuk pangsapuri dalam permainan yang mempunyai kemampuan untuk memulakan pencurian (heist). Untuk pembelanjaan kenderaan yang gempak, itu lagi memakan duit! Jadi jimat-jimatlah walaupun contohnya Buzzard dapat membantu korang dalam misi.

Terdapat sebab anda ingin meningkatkan pangkat anda (iaitu tahap anda) dengan cepat ketika memulakan GTA Online. Meningkat beberapa barisan akan membawa kepada watak seperti Simeon dan Lamar menghubungi anda dengan misi melalui telefon anda, memberi anda lebih banyak cara untuk membuka wang dan RP, poin pengalaman versi GTA.
Terdapat sebab kenapa kena naikkan rank dengan cepat ketika memulakan GTA Online. Meningkat rank akan membawa kepada watak seperti Simeon dan Lamar menghubungi korang dengan misi melalui telefon, memberi lebih banyak cara untuk membuka wang dan RP, serta experience points versi GTA.
GTA Online heist adalah cara terbaik untuk menjana wang dan bahagian permainan yang menyeronokkan

GTA mempunyai lima heist (termasuk tutorial), dan jika korang masih newbie, ini adalah sesuatu yang jangan dilepaskan. Hampir sama seperti pencuri di cerita utama GTA V, hanya melibatkan empat pemain yang mengambil bahagian dalam satu misi secara serentak. Mereka masih mewakili pengalaman GTA terbaik yang dapat dimiliki dalam permainan siri ini.
Untuk mengakses heist, anda perlu menyertai pencurian pemain lain, atau mencapai level 12 dalam permainan dan menjadi tuan rumah. Paling penting untuk ajak tiga lagi rakan bermain sekali! Kalau main random boleh, tetapi jika dengan rakan yang sama dalam keempat-empat heist, korang akan dapat pembayaran bonus!
Jadi dalam pencurian ini lah apartment $200,000 korang tu berguna. Salah seorang ada apartment dah mencukupi. Dengan tiga pemain lain dalam kru, korang boleh memasuki ruang pencurian di apartmen dan memulakan misi ini. Setiap pencurian dibahagikan kepada peringkat penyediaan yang berasingan dengan final, dan anda mendapat pembayaran bonus pertama kali jika menyelesaikan semuanya (dan satu lagi untuk menyelesaikannya dengan teratur).
Tak perlu pedulikan mod Competitive melainkan boleh dapat EXP berganda dan Duit~

GTA Online ni terdapat banyakk mod kompetitif yang dipanggil Adversary Modes, tetapi ianya kurang menyeronokkan berbanding keseronokan yang korang boleh buat dalam dunia terbuka GTA ni bersama rakan korang. Tapi ada sebab korang tetap kena main terutama pada pemain baru.
Hampir setiap minggu, Rockstar selalunya akan memberi perhatian dalam Adversary Mode dengan ganjaran dua kali ganda. Ini akan membolehkan korang meningkatkan rank dengan cepat dan menghasilkan sedikit wang tunai semasa mengambil bahagian. Perhatikan mesej di telefon anda yang mengundang anda ke adversary modes dan klik untuk ke skrin matchmaking.
Korang boleh dapatkan kereta pada bila-bila masa!

Ini jauh dari ciri utama, tetapi sangat berguna untuk mengetahui sekiranya korang terlepas penjelasan permainan tentang cara ia berfungsi. Bawa telefon, klik pada nama Mechanic dalam contact, hubungi dia dan bila-bila masa korang boleh membawa kenderaan yang korang simpan. Gunlah berkali-berkali semasa bermain GTA untuk menjimatkan masa.
Orang asing akan mencuba ganggu korang, jadi hidupkan Mode Passive
Sekiranya korang ingin menjelajah Los Santos tanpa pemain lain merosakkan hari korang, tekan ‘M’ pada papan kekunci untuk memaparkan apa yang disebut menu Interaksi. Dari sini, skrol bawah ke Mode Passive dan hidupkanya. Ini akan menghalang pemain daripada menembak anda. Namun, perhatikan bahawa sejumlah besar aktiviti GTA Online menghendaki anda bermain di pelayan awam dan mematikan Mode Passive.

Mengganggu keseronokan pemain lain adalah nadi GTA Online dan korang pun boleh melakukannya. Inilah sebabnya mengapa ia sangat melegakan apabila menjumpai server kosong, jadi kita boleh menjana sedikit wang tanpa ancaman pemain lain yang menyerang pada pertengahan misi.
Jangan membeli Shark Cards terlalu awal!
Segala-galanya di GTA Online dapat dibayar dengan mata wang dalam permainan, tetapi menjana wang memerlukan masa dalam permainan ini, terutama jika ingin membeli beberapa kenderaan yang lebih menarik yang berharga jutaan dolar dalam permainan. Rockstar menjual mata wang dalam permainan dalam bentuk Shark Cards, memberi kita wang tunai cepat untuk mendapatkan barang yang diingini. Jadi jangan beli kad ini kalau nak bersantai di GTA Online.

Sekiranya korang meluangkan masa berjam-jam di GTA Online, mungkin boleh membenarkan perbelanjaan sedikit demi sedikit untuk kereta, perniagaan atau pangsapuri yang diingini. Walau bagaimanapun, pada akhirnya, membeli mata wang digital tidak mungkin meningkatkan pengalaman pemain dengan permainan kecuali jika bermain sepanjang masa.
Fokus pada aktiviti yang korang gemari
Apabila memulakan GTA Online, korang memerlukan sedikit penyesuaian terhadap status quo yang baru. Terdapat banyak perkara yang perlu dilakukan di peta dan sentiasa melakukan aktiviti baru di telefon. Tidak semua permainan yang menarik, jadi tak perlu pun selesaikan semuanya dan santai-santai sudah~

Korang tahu ada Nightclub kan? Memilikinya tak lah seronok mana pun. Tetapi memiliki hangar agak menarik terutama dapat kustom pelbagai aircraft cuma mahal sikit lah. Jangan pulak habiskan duit tu awal-awal, lama je boleh main GTA Online ni, so kelak korang boleh je habiskan duit selepas dikumpul dengan banyak.
SENTIASA PERHATIKAN DUIT GTA YANG PERCUMA!

Sejak dua menjak ini, Rockstar makin murah hati untuk memberi pemain duit GTA percuma, seperti awal bulan lalu $500,000 diberi pada pemain GTA Online! Jadi sentiasa update dengan kemaskini dari Rockstar Games di siaran sosialnya untuk promosi-promosi ini. Kitorang pun kadang-kadang ada kongsikan juga kalau ada duit percuma ni~ Hehehe. Okay sampai kat sini kami kongsikan. Harap membantu lah sikit-sikit pada Newbie ok! Jom enjoy GTA Online!
Sumber gambar: GTA Online | Rockstar
 Muat turun sekarang!!

Grand Theft Auto VDeveloper: Rockstar StudiosRelease Date: 2013-09-17Microsoft Windows, PlayStation 4, Xbox One

Grand Theft Auto V merupakan permainan aksi pengembaraan yang dimajukan dan dikeluarkan oleh Rockstar North dan Rockstar Game. Menjadi lebih spekulasi dengan kehadiran GTA Online dengan membuat lebih ramai peminat teruja dengan kepelbagaian mod yang boleh dihasilkan.

Jangan lupa untuk ikuti kami di TikTok!
  @gamersantaimy
Tags: Epic Game StoreGTA OnlineGTA Online TipsGTA Online Tips & TricksGTA V


Game PS1 berjalan 4K di Xbox Series S dengan emulator DuckStation?!

PlayStation original dari Sony kini berada di barisan hadapan nostalgia permainan retro, inspirasi peminat dan eksperimen permainan indie. Pada sesiapa yang masih menyimpan PS1 dan masih boleh digunakan memang “rare” lah orang kata. Macam-macam cara kalau boleh kita nak tampilkan semula klasik ini, seperti eksperimen peminat yang menggunakan DuckStation, siapa sangka, anda dapat memainkan semula permainan PS1 di Xbox Series X|S!

Eksperimen terbaru dalam mengunakan emulator ini berasal dari Dimitris Giannakis, yang menjalankan saluran YouTube Modern Vintage Gamer. Dalam video terbarunya, Giannakis memaparkan betapa hebatnya permainan PlayStation klasik yang luar biasa dapat dilihat berjalan di Xbox Series S melalui Duckstation, emulator PlayStation yang dikeluarkan pada akhir tahun 2020. Dalam video tersebut, Giannakis mengakui bahawa emulator PlayStation adalah sedozen dolar, tetapi pujiannya pada prestasi Duckstation di Series S sangat hebat, dengan menyatakan bahawa kemampuan unik Duckstation untuk meningkatkan permainan lebih tinggi daripada 4K bersama dengan ciri-ciri emulasi lain yang lebih meluas seperti overclocking menjadikan persediaan ini sebagai pengalaman PS1 terbaik yang diemulasinya. Tonton videonya di bawahl;

Walaupun tanpa monitor komputer 4K, anda dapat melihat apa maksud Giannakis. Kita dapat melihat permainan seperti Chrono Cross dan Gran Turismo nampaknya berjalan dengan sangat baik, dengan kehebatan yang mengagumkan akan membuat anda terasa ingin mencuba sekarang.
Secara asas, permainan berjalan di mana sahaja framerate asalnya. Ini untuk mengelakkan masalah kerana tajuk ini tidak pernah dimaksudkan untuk berjalan pada 60fps. DuckStation hanya mempunyai pilihan untuk overclock CPU yang ditiru. Modern Vintage Gamer menjelaskan bahawa DuckStation baru-baru ini menerima port Xbox Windows Platform Universal dan hasilnya sekarang dapat meniru tajuk PS1 pada konsol seperti Xbox Series X | S.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Walaupun emulasi sebenarnya bukan pengeluar konsol yang mahukan pelanggan menggunakan perkakasannya yang mahal, fleksibilitinya dapat digunakan oleh komuniti emulator dari mesin ini adalah sesuatu yang menyeronokkan – ada kemungkinan permainan lama tetap hidup dan dapat diakses dari generasi ke generasi, tetapi kita berisiko kehilangan lebih banyak kerana kekurangan minat permainan klasik. Tapi, kalau kat tangan kami ni, eh jangan tanya kenapa perhabis berjam-jam depan TV lah nanti!!
Sumber: Gamespot; Youtube Modern Vintage Gamer
Jangan lupa untuk ikuti kami di TikTok!
  @gamersantaimy
Tags: Dimitris GiannakisDuckStationplaystationSonyYouTube Modern Vintage Gamer


Game Ubisoft kini kembali ke Steam – Assassin’s Creed Valhalla & Roller Champions

Ubisoft umumkan yang mereka akan membawa game terkenal mereka termasuk Assassin’s Creed Valhalla, Anno 1800 dan Roller Champions ke dalam Steam. Setelah sekian lama kita tidak melihat game Ubisoft berada di Steam, kini mereka kembali dengan 3 game tersebut dan akan tersedia bermula 6 Disember 2022.

Menurut Eurogamer, Ubisoft mengatakan bahawa “Kami sentiasa menilai cara untuk membawa game kami kepada khalayak berbeza di mana sahaja mereka berada, sambil menyediakan ekosistem pemain yang konsisten melalui Ubisoft Connect. Assassin’s Creed Valhalla, Anno 1800 dan Roller Champions adalah antara game Ubisoft yang akan dikeluarkan di Steam.”

Memandangkan Assassin’s Creed Valhalla pernah dilancarkan di PC melalui Epic Games Store dan Ubisoft Connect pada 2020, ini merupakan kali pertama kita melihat game ini dibawa masuk ke Steam bersama 2 game lain. Buat masa sekarang, mereka hanya membawa 3 game ini terlebih dahulu dan besar kemungkinan akan membawa lebih banyak game pada masa akan datang.
Assassin’s Creed Valhalla

Anda akan bermain sebagai Eivor, iaitu pejuang Viking legenda yang dibawa dari Norway kerana perang yang tidak berkesudahan dan kekurangan sumber pada abad kesembilan Masihi.
Pemain dapat menghidupkan kembali gaya tempur kejam dari pejuang Viking dengan sistem combat dual-wielding dan merasai ciri gameplay baru seperti raid, assault dan settlement. Keputusan pertempuran dan pilihan dialog dapat mempengaruhi dunia game ini, jadi pemain harus memilih dengan bijak untuk melindungi rumah clan dan masa depan mereka.
Anno 1800

Selamat datang ke abad ke-19, masa perindustrian, diplomasi dan penemuan. Kaya dengan inovasi teknologi, konspirasi dan kesetiaan yang berubah-ubah. Era ini menyajikan tetapan yang sempurna untuk game Anno klasik.
Anno 1800 memberikan pemain peluang yang luas untuk membuktikan kemahiran mereka sebagai penguasa semasa mereka mencipta kota besar, merancang rangkaian logistik yang cekap, menyelesaikan benua baharu yang eksotik, menghantar ekspedisi ke seluruh dunia, dan menguasai lawan mereka melalui diplomasi, perdagangan atau peperangan.
Roller Champions

Ia merupakan game percuma yang bertemakan sukan PvP berpasukan. Pemain perlu bersaing antara satu sama lain dalam pasukan bertiga. Untuk menang game ini senang je. Korang perlu mencapai lima mata dengan membuat pusingan “arena” dan membaling bola melalui gelung. Rakan sepasukan mesti bekerjasama, mengelak dan tackle dengan cekap untuk mengekalkan penguasaan bola serta mengawal rentak game.

Saya ingin mengingatkan anda bahawa game Ubisoft seperti Assassin’s Creed Valhalla, Anno 1800 dan juga Roller Champions akan tersedia di Steam pada 6 Disember 2022.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Anno 1800Assassin's Creed ValhallaRoller ChampionsUbisoft Steam